
	讚诪讬 讞诪专讗 诇讗 拽讗诪专. 讜讗''转 讻讬 讗诪专 谞诪讬 讚诪讬 讞诪专讗 讛讜讬 讚讘专 砖诇讗 讘讗 诇注讜诇诐 讻讚讗诪专讬谞谉 讘驻专拽 讛讗讜诪专 诪砖拽诇讬 (注专讻讬谉 讚祝 讻:) 讙讘讬 讚诪讬 砖讜专 讝讛 注诇讬 注讜诇讛 讜诪讜拽讬 诇讛 讘讗讜诪专 诇讻砖讬讘讜讗讜 讚诪讬讜 讬拽讚砖讜 讜驻专讬讱 讜讛讗 讗讬谉 讗讚诐 诪拽讚讬砖 讚讘专 砖诇讗 讘讗 诇注讜诇诐 讜讬''诇 讚讛转诐 诪砖讜诐 讚讗诪专 诇讻砖讬讘讜讗讜 讗讘诇 讗诪专 讚诪讬 砖讜专 讝讛 注诇讬 注讜诇讛 诪砖诪注 讛转诐 讚诇讗 讞砖讬讘 讝讛 讚讘专 砖诇讗 讘讗 诇注讜诇诐 讗诇讗 讛讜讬 讻诪讜 讚拽诇 诇驻讬专讜转讬讜 讚讘注讬 诇诪讬诪专 讬拽讚砖 讛砖讜专 诇讚诪讬讜 讜讛''谞 讻讬 讗诪专 讚诪讬 讞诪专讗 讘注讬 诇诪讬诪专 砖讬讛讗 讛讬讬谉 拽谞讜讬 诇讜 诇讚诪讬讜 讗讬 谞诪讬 讻讗谉 讛讬讛 讚诪讬 讬讬谉 砖讻讘专 谞诪讻专 讜讬讬谉 砖诇讗 谞诪讻专 讜讛讻讬 拽讗诪专 讚诪讬 讞诪专讗 砖讻讘专 谞诪讻专 诇讗 拽讗诪专 讜讙诐 讞诪专讗 讛注讜诪讚 诇诪讻讜专 诇讗 拽讗诪专: 讻讚讬 诇讬驻讜转 讻讞讜. 驻讬专砖 讘拽讜谞讟专住 砖讬讛讗 讻诇 讛讬讬谉 砖诇讜 讘讗讞专讬讜转 砖讗诐 讗诪专 转谞讜 诇讜 讬讬谉 讗诐 讛讞诪讬爪讛 讞讘讬转 讗讞转 诪谉 讛讬讬谉 讛讬讜 讬讜专砖讬谉 讗讜诪专讬诐 诇讜 砖诇讱 讛讞诪讬抓 讜谞专讗讛 砖诇讗 专爪讛 诇讜诪专 砖讬讛讗 讻诇 讛讛驻住讚 砖诇讜 讚诪谉 讛讚讬谉 讗讬谉 诇讜 诇讛驻住讬讚 讗诇讗 诇驻讬 讛讞砖讘讜谉 讜讛砖转讗 讚讻讜诇讜 讗讞专讬讜转 讗讬谞讜 诪驻住讬讚 讻诇诇 讜讗''转 讜专讘 讛讜谞讗 诪讛 讛讜爪专讱 诇讛砖诪讬注谞讜 讻讬讜谉 讚讗诪专 转谞讜 讜讗注''讙 讚诇讗 拽谞讜 诪讬谞讬讛 讛讗 驻砖讬讟讗 讚诪转谞转 砖讻讬讘 诪专注 讘讻讜诇讛 讗讜 诪爪讜讛 诪讞诪转 诪讬转讛 讚诇讗 讘注讬谞谉 拽谞讬谉 讜讗讜诪专 专讬讘''诐 讚讗讬爪讟专讬讱 诇讬讛 诇讗砖诪讜注讬谞谉 讚讗驻讬' 讬讜爪讗 讘拽讜诇专 讻诪讜 注讜讘讚讗 讚讙谞讬讘讗 讚诪讬讬转讬 注诇讛 讬砖 诇讜 讚讬谉 砖讻讬讘 诪专注 讚讻诇 讛讬讻讗 讚诪讜注讬诇 讻转讘讜 讻诪讜 转谞讜 讬砖 诇讜 讚讬谉 讝讛: 讻诇 讛砖讜诪注 拽讜诇讜 讻讜'. 讗注''驻 讚讗诪专讬谞谉 讘驻专拽 讗讬谉 讘讬谉 讛诪讜讚专 (谞讚专讬诐 讚祝 诇讜:) 讙讘讬 诪讜讚专 讛谞讗讛 诪讞讘讬专讜 讚转讜专诐 诇讜 转专讜诪转讜 诇讚注转讜 讜讚讬讬拽 讘讙诪专讗 诇讚注转讜 讚诪讗谉 讗讬 诇讬诪讗 诇讚注转讗 讚讬讚讬讛 诪讗谉 砖讜讜讬讬讛 砖诇讬讞 讗诇讗 讚讘注诇 讛讻专讬 讛讗 拽讗 诪讛谞讬 诇讬讛 讚注讘讚 砖诇讬讞讜转讬讛 讜诪讜拽讬 诇讛 讘讗讜诪专 讻诇 讛专讜爪讛 诇转专讜诐 讬讘讗 讜讬转专讜诐 诇讗讜 诪砖讜诐 讚讻讬 讗诪专 讛讻讬 诇讗讜 砖诇讬讞讜转讬讛 注讘讬讚 讚讘转专讜诪讛 讘注讬谞谉 砖诇讬讞讜转 讗诇讗 诇注谞讬谉 诪讜讚专 讛谞讗讛 讚讜拽讗 诇讗 讞砖讬讘 砖诇讬讞讜转 砖讬讞砖讘 讘讻讱 讻诪讛谞讛 诇讬讛 讻讬讜谉 砖诇讗 爪讜讛 诇讜 诇注爪诪讜 讗讜 砖诪讗 讬砖 诇讞诇拽 讚讛讻讗 诇讗 拽讗诪专 讻诇 讛专讜爪讛 诇讻转讜讘 讗诇讗 讻诇 讛砖讜诪注 讚讬讬讞讚 讬讞讚讬讛 诇诪讬 砖砖讜诪注 拽讜诇讜: 讜诇讬讞讜砖 砖诪讗 砖讚 讛讜讗. 讚讜拽讗 讘讘讜专 讗讜 讗讜转讜 砖注讜诪讚 注诇 专讗砖 讛讛专 讜专讗讛讜 讘驻专拽 讘转专讗 讚讬讘诪讜转 (讚祝 拽讻讘.) 讜讗住讜专 诇讗讚诐 砖讬转谉 砖诇讜诐 诇讞讘讬专讜 讘砖讚讛 讚讘诪讙讬诇讛 (讚祝 讙.) 讻注讬谉 注讜讘讚讗 讚讬讛讜砖注 砖专讗讛 讗讜转讜 讜讞专讘讜 砖诇讜驻讛 讘讬讚讜 讻诇 讻讬 讛讗讬 讙讜讜谞讗 讞讬讬砖讬谞谉 砖诪讗 砖讚 讛讜讗 讗讘诇 讘注讬专 诪讜转专 诇讬转谉 砖诇讜诐 诇讞讘讬专讜 讜诪讻讬专讜 讘诇讬诇讛 讗讜 诇注讚讬诐 诇讜诪专 讘诇讬诇讛 讻转讘讜 讙讟 诇讗砖转讬 讜诇讗 讞讬讬砖讬谞谉 讜讻谉 诪砖诪注 讘讬专讜砖诇诪讬 讚驻讬专拽讬谉 讚诪讬讬转讬 注诇讛 讜诪砖讬讗讬谉 注诇 驻讬 讘转 拽讜诇 讜诪驻专砖 讜讛讜讗 讚讞讝讜 讘讘讜讗讛 讜诪驻专砖 讛讚讗 讚转讬诪讗 讘砖讚讜转 讗讘诇 讘注讬专 讗注''驻 砖诇讗 专讗讛 讘讘讜讗讛 砖诇 讗讚诐 讜驻专讬讱 诪讛讛讬讗 讚讛讬讛 诪讜砖诇讱 讘讘讜专 讻讜' 讜诪砖谞讬 诪爪讜讬讬谉 讛谉 讘讘讜专讜转 讻讚专讱 砖诪爪讜讬讬谉 讘砖讚讜转: . 讗诪专 诇砖谞讬诐 讻转讘讜 讜转谞讜 讙讟 讻讜' 讜讗诪专讜 诇住讜驻专 讜讻转讘 讜讞转诪讜 讛谉 诪讛讜. 讛讜讛 诪爪讬 诇诪讬讘注讬 讘讗讜诪专 诇砖谞讬诐 转谞讜 讘诇讗 讻转讘讜 讚转谞讜 诇砖谞讬诐 讘诇讗 讻转讘讜 讻讻转讘讜 讜转谞讜 讚诪讬 讜砖诪讗 谞拽讟 讻转讘讜 讜转谞讜 诇专讘讜转讗:





专诪讘"谉

砖诇讞讜 诪转诐 诪讞诪专讗 讻讚讬 诇讬驻讜转 讻讞讜. 驻讬专砖"讬 讝"诇 砖讬讛讗 讻诇 讛讬讬谉 诇讜 诇讗讞专讬讜转 砖讗诐 讗"诇 转谞讜 诇讜 讬讬谉 讗诐 讛讞诪讬抓 诪谉 讛讬讬谉 诪讗讛 讞讘讬讜转 讛讬讜 讛讬讜专砖讬谉 讗讜诪专讬诐 诇讜 砖诇讱 讛讞诪讬抓 讜讗诐 讗诪专 讚诪讬 诪讞诪专讗 讜诪讻专讜 诪诪谞讜 拽爪转 讜讗讘讚讜 讛诪注讜转 讗诪专讜 诇讜 讗讘讚讜 诪注讜转讬讱 讛讬诇讻讱 讗诪专 诪讞诪专讗 讚诪砖诪注 讬讬谉 诇讚诪讬讜 砖讛讻诇 讗讞专讬讜转 诇讜.
讜讘转讜住' 讛砖讬讘讜 讚讜讚讗讬 讗讬谞讜 诪驻住讬讚 讗诇讗 诇驻讬 讞砖讘讜谉 砖讛专讬 讛讜讗 讜讛讬讜专砖讬谉 砖讜转驻讬谉 讜注讜讚 讗诪专讜 讚讗驻讬诇讜 诇驻讬 讞砖讘讜谉 讗讬谞讜 讘讚讬谉 砖讬驻住讬讚 讻诇 讝诪谉 砖谞砖讗专 砖诐 讬讬谉 砖讜讛 讚' 诪讗讜转 砖讛专讬 谞转谉 诇讜 砖讜讛 转' 诪谉 讛讬讬谉 讘讬谉 讬专讜讬讞讜 讘讬谉 讘讬专讜砖讛 砖诇讛谉 讘讬讬谉 讘讬谉 讬驻住讬讚讜.
讜讗谞讬 讗讜诪专 讗诐 讗诪专 讛讻讬 讻讬 谞讜转谉 讬讬谉 砖讜讛 转' 讛专讬 讛讜讗 讻讗讜诪专 讻讱 讜讻讱 讞讘讬讜转 转谞讜 诇讜 诪谉 讛讗讜爪专 砖诇 谞讛专 驻谞讬讗 讜讛专讬 讝讛 讚讜诪讛 诇诪讬 砖讗讜诪专 讘讬转 讘讘讬转讬 讗讜 砖讜专 讘砖讜专讬 讗谞讬 诪讜讻专 诇讱 讜诪转 讗讞讚 诪讛诐 讗讜 谞驻诇 诪专讗讛讜 诪转 讗讜 谞驻诇 讜讗讬谉 诇讬 诇讞诇拽 讘讬谉 砖讗诪专 诪谉 讛讗讜爪专 讗诇讗 讘砖转讬讛谉 讛拽谞讛 诇讜 讞讘讬讜转 砖讜讜转 转' 诪注转讛 讜讗诐 讛讞诪讬抓 诪专讗讛讜 讞诪讜抓 讘讬谉 讛讜讗 讘讬谉 讬讜专砖讬讜 讚诪讬 注砖讗谉 砖讜转驻讬诐 诇讗诇讜 谞讜转谉 讜诪拽讘诇.
讗讘诇 诪爪讗转讬 讚转谞讬讗 讘转讜' 讚讘转专讗 讛讗讜诪专 诪讗转讬诐 讝讜讝 讬砖 诇讬 讘讬讚 驻诇讜谞讬 讜讙' 诪讗讜转 讘讬讚 驻诇讜谞讬 讜转"拽 讘讬讚 驻诇讜谞讬 讜驻诇讜谞讬 讬讟讜诇 专' 讚讬谞专 讬爪讗 注诇讬讛谉 讻转讜讘转 讗砖讛 讜讘"讞 讙讜讘讛 讜讗注"驻 砖诇讗 谞转讻谞住讜 讻讜诇诐 讗讘诇 讗诐 讗诪专 讜讗讞"讻 讬讟讜诇 驻诇讜谞讬 诪讗转讬诐 讗诐 谞转讻谞住讜 讻讜诇诐 谞讜讟诇 讜讗诐 诇讗讜 讗讬谞讜 谞讜讟诇 讗诇讗 诇驻讬 讞砖讘讜谉 驻讬' 诇驻讬 砖讘讻讗谉 谞转谉 诇讜 诪讻讜诇诐 诇驻讬讻讱 讗诐 讗讘讚 讗讞讚 诪谉 讛讞讜讘讜转 诪驻住讬讚 讻诇 讛讞诇拽 砖讛讬讛 诇讜 讘讗讜转讜 讛讞讜讘 住讬讬诐 诇讜 讬讟讜诇 诪诪谞讜 讗讘讚 诪拽爪转 讗讘讚 讞诇拽讜 诇讙诪专讬.
讜专"讞 讝"诇 驻讬' 诇讬驻讜转 讻讞讜 讚诇讗 讬讻讬诇 诇讚讞讜讬讬 讜诪讬讛讜 诇讗 讙讘讬 诪砖讗专 谞讻住讬 讻讚讗诪专讬谞谉 讘驻专' 讛谞讜讚专 诪谉 讛讬专拽 注诇诇转讗 讛讻讬 诪讬拽专讬讗 讗诇诪讗 诇讗 讙讘讬 诪砖讗专 谞讻住讬 讗诇讗 讬驻讜讬 讻讞讜 砖讗讬谉 讚讜讞讬谉 讗讜转讜 诇砖讗专 谞讻住讬诐 讜讙讜讘讛 诪诪谞讜.
讜诇驻讬 讚注转讬 砖讛讚讬谉 讛讜讗 砖讗诐 讗诪专 讞诪专讗 讻诇讜诪专 讛讬讛 诇讜 诇讬拽讞 讬讬谉 讜讬讟专讞 讜讬诪讻讜专 诇注爪诪讜 讜讛讬讛 诇讜 诇讬拽讞 讘砖讟专 讛诪转谞讛 讜讻谉 谞专讗讛 砖讗诐 讛讞诪讬抓 诪拽爪转 讛讞诪讬抓 诇讜 讻诪讜 砖讻转讘转讬 讜讗诐 讗诪专 转' 诪讚诪讬 讞诪专讗 讛讬讜 讛诐 诪讜讻专讬诐 诇讜 讗讘诇 诇讗 讛讬讛 谞讜讟诇 讗诇讗 讘砖注转 谞转讬谞讛 讜讗诐 讛讜讝诇 驻讜讞转讬谉 诇讜 讚诪讬讜 诇驻讬 讗诪专 诪讞诪专讗 砖讬诪讻专讜 诪诪谞讜 讜讬转谞讜 讛讚诪讬诐 注讚 转' 砖诇讬诪讬诐 讜诪讬讛讜 讗诐 讛讜拽专 讗讬谉 诇讜 讗诇讗 转' 讻讚讗讬转讗 讘住讜祝 谞注专讛 讘讻转讜讘讜转 讜讗诐 讛讞诪讬抓 诪拽爪转 诇讗 讛驻住讬讚. 



讛讗 讚转谞谉 诪讬 砖讛讬讛 诪讜砖诇讱 诇讘讜专 讜讗诪专 讻诇 讛砖讜诪注 拽讜诇讜 讬讻转讜讘 讙讟 诇讗砖转讜. 驻讬专砖讜 讘讙诪专' 讘驻' 讛诪讚讬专 讚讻讬讜谉 讚讗诪专 讻转讜讘 砖诇讬讞讜转讗 拽讗 注讘讬讚. 讜讗讬 讚拽"诇 讛讗 讚转谞谉 讘谞讚专讬诐 讘驻' 讗讬谉 讘讬谉 讛诪讜讚专 讛谞讗讛 诪讞讘讬专讜 转讜专诐 诇讜 转专讜诪转讜 讜诪讜拽诪讬谞谉 诇讛 讘讙诪' 讚讗诪专 讻诇 讛专讜爪讛 诇转专讜诐 讬讘讗 讜讬转专讜诐 讜讗"讗 砖诇讬讞讜转讗 拽讗 注讘讬讚 讗"讻 谞讛谞讛 诪诪谞讜 讜讗讬谞讛 拽讜砖讬讗 讚讛转诐 讻诇 讛专讜爪讛 诇转专讜诐 拽讗诪专 诪讚注转讜 讜讗讬谞讛 讗诇讗 讻谞讜转谉 专砖讜转 诇讗讜 砖诇讬讞讜转讗 讛讜讗 讜讙讘讬 转专讜诪讛 讗驻讬诇讜 讙讬诇讜讬 讚注转讗 谞诪讬 诪讛谞讬 讻讚讗诪专讬谞谉 讘驻' 讗诇讜 诪爪讬讗讜转 讻诇讱 讗爪诇 讬驻讜转 讗诐 谞诪爪讗讜 讬驻讜转 诪讛谉 转专讜诪转讜 转专讜诪讛.
讜诪住转讘专讗 讘诪讬 砖讗诪专 讻诇 讛砖讜诪注 拽讜诇讬 讬讻转讜讘 讙讟 诇讗砖转讬 讜砖诪注讜 讙' 砖讗' 讻讜转讘 讜讘' 讞讜转诪讬谉 讜讗讬谞讜 爪专讬讱 讘诪注诪讚 讻讜诇谉 讗注"驻 砖讗诪专 讻诇 讛砖讜诪注 砖诇讗 谞转讻讜讜谉 讝讛 诇专讘讜转 讘注讚讬诐 讗诇讗 诇讬转谉 专砖讜转 诇讻诇 讘' 砖讗讬讝讛 砖讬专爪讛 讬讛讗 专砖讗讬 诇讻转讜讘. 



讜诇讬讞讜砖 砖诪讗 砖讚 讛讜讗. 驻讬' 诇驻讬 砖讛谉 专讙讬诇讬谉 讘讘讜专讜转 讜诪驻讜专砖 讘讬专讜砖诇诪讬 讗"专 讞谞讬谞讗 专' 讬讜谞转谉 讘谞讬 诇诪讚谞讬 讜讛讜讗 砖专讗讜 讘讜讘讬讗 砖诇 讗讚诐 专' 讗讞讗 讗诪专 讘砖诐 专' 讞谞讬谞讗 讛讚讗 讚转讬诪讗 讘砖讚讛 讗讘诇 讘注讬专 讗驻讬诇讜 诇讗 专讗讜 讘讜讘讬讗 砖诇 讘谞讬 讗讚诐 讜讛讗 转谞讬讗 诪讬 砖讛讬讛 诪讜砖诇讱 讘讘讜专 讜讗"专 讬讜讞谞谉 讜讛讜讗 砖专讗讜 讘讜讘讬' 砖诇 讗讚诐 讗"专 讘讬谉 讛诪讝讬拽讬谉 诪爪讜讬讬谉 讘讘讜专讜转 讻讚专讱 砖诪爪讜讬讜转 讘砖讚讜转 讜诪"讛 诇讗 讞讬讬砖讬谞谉 诇爪专讛 讜讞讬讬砖讬谞谉 诇砖讚 讗注"驻 砖讛讜讗 砖注转 讛住讻谞讛.
讜讻谉 讻转讘 专"讞 讝"诇, 诇砖讚 诇讗 讞讬讬砖讬谞谉 讻讬讜谉 讚讞讝讜 诇讬讛 诇讗讜转讜 讛诪讜砖诇讱 讘讘讜讗讛 讚讘讘讜讗讛 讜诇爪专讛 谞诪讬 诇讗 讞讬讬砖讬谞谉 讻讚转谞讗 讚讘讬 专' 讬砖诪注讗诇 讜讻谉 讻转讘 专讘讬谞讜 讝"诇 讘驻"讘 讚讬讘诪讜转 砖诇讗 转注诇讛 注诇 讚注转 讚讛讗 转谞讗 讚讘讬 专' 讬砖诪注讗诇 诇诪讚讞讬 诇讚专讘 讬讛讜讚讗 讗转讗. 



讗诐 讛讜讻讬讞 住讜驻讜 注诇 转讞诇转讜 讛"讝 讙讟. 驻讬', 专砖讘"讙 诇讗讜 诇讟注诪讬讛 讗讝讬诇 讚讗诪专 讻讜转讘 谞讻住讬讜 诇讗讞专讬诐 讜砖转拽 讜诇讘住讜祝 讛讜讻讬讞 注诇 转讞诇转讜 讚讛转诐 驻诇讬讙讬 专讘谞谉 注诇讬讛 讜讛讻讗 诇讗 驻诇讬讙讬 讻诇诇 讚砖讗谞讬 讛讻讗 讚讗诪专 讻转讜讘讜 讻讚讗诪专讬谞谉 讘诪住' 讞讜诇讬谉 驻' 讛砖讜讞讟. 讜转谞讬讗 讘转讜住' 讘专讬讗 砖讗诪专 讻转讜讘讜 讙讟 诇讗砖转讬 讜注诇讛 诇专讗砖 讛讙讙 讜谞驻诇 讻讜转讘讬谉 讜谞讜转谞讬谉 诇讛 讻诇 讝诪谉 砖讬砖 讘讜 谞砖诪讛 专砖讘"讙 讗诪专 讗诐 诪注爪诪讜 谞驻诇 讛"讝 讙讟 讜讗诐 诇讗讞专 讝诪谉 谞驻诇 讗讬谉 讻讜转讘讬谉 讜谞讜转谞讬谉 砖讗谞讬 讗讜诪专 砖诪讗 讛专讜讞 讚讞驻转讜 讜讗注"驻 砖谞砖谞讬转 诪砖谞转谞讜 讘诇砖讜谉 讬讞讬讚 诇讗 驻诇讬讙讬 专讘谞谉 注诇讬' 讜讬砖 讻讬讜爪讗 讘讛 讘转诇诪讜讚 讛专讘讛 讘诪住讻' 砖讘转 讜讘诪住' 讘讬爪讛 专砖讘讙"讗 诇讗 讻诇 讛讘讬讘专讬诐 砖讜讬诐. 讜讘驻' 讜讗诇讜 拽砖专讬诐 专' 讗诇注讝专 讗讜诪专 拽讜砖专讬诐 诇驻谞讬 讛讘讛诪讛 讜讘讻转讜讘讜转 专砖讘讙"讗 讛讻诇 讻诪谞讛讙 讛诪讚讬谞讛 讜讻谉 讚注转 专讘讬谞讜 讝"诇 砖驻住拽 讻专砖讘"讙. 



讗诪专 诇砖谞讬诐 讻转讘讜 讜转谞讜 讙讟 诇讗砖转讬. 驻讬专讜砖 讻转讘讜 诇讗讜 讚讜拽讗 讚讗驻讬' 讗诪专 诇砖谞讬诐 转谞讜 谞诪讬 讛谉 注爪诪谉 讻讜转讘讬谉 讗诇讗 讗驻讬诇讜 讘诪驻专砖 讻转讘讜 讗讬爪讟专讻讗 诇讛讜 讚讬诇诪讗 讻转讘 讬讚讜 讛讜讗.





专砖讘"讗

讛讗 讚讗诪专讬谞谉: 讚专讗 专讘 讗讘讬谞讗 诇住讬诇转讬讛 讜诇讬讝诇 诇讙讘讬讛 专讘 讛讜谞讗 专讘讬讛 讚讗诪专 专讘 讛讜谞讗 讙讬讟讜 讻诪转谞转讜 诪讛 诪转谞转讜 讜讻讜' 讜诪讛 讙讬讟讜 讗祝 注诇 讙讘 讚诇讗 驻专讬砖 讗祝 诪转谞转讜 讗祝 注诇 讙讘 讚诇讗 拽谞讜 诪讬谞讬讛. 讗讬讻讗 诇诪讬讚拽 讚讛讻讗 讜讚讗讬 讚诪爪讜讛 诪讞诪转 诪讬转讛 讞砖讘讬谞谉 诇讬讛 讜讻讚讗讬转讗 讘住诪讜讱 讘讛讚讬讗, 讜讗诐 讻谉 诇诪讗讬 讗讬爪讟专讬讻讬讛 诇讚专讘 讛讜谞讗 诪转谞讬转讬谉 讛讬讗 讘讘讘讗 讘转专讗 驻专拽 诪讬 砖诪转 讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讜, 讜专讘 讛讜谞讗 讙讜驻讬讛 诪讗讬 拽讗 诪砖诪注 诇谉, 讜讬砖 诇讜诪专 讚讛讻讬 拽讗诪专 讘讻诇 诪拽讜诐 讙讬讟讜 讻诪转谞转讜 诪讛 诪转谞转讜 讜讻讜' 讜讘讻诇 诪拽讜诐 诪转谞转讜 讻讙讬讟讜, 讜讻诇 砖讘讙讬讟讜 讗祝 注诇 讙讘 讚诇讗 驻专讬砖 转谞讜 讻讜转讘讬谉 讜谞讜转谞讬谉 讚讛讬讻讬 讛谞讬 [讘谞讚驻住: 讚讛讻讬 谞诪讬] 讗专讘注讛 讚诪转谞讬转讬谉 讬讜爪讗 讘拽讜诇专 讜诪驻专砖 讜讬讜爪讗 讘砖讬讬专讗 讜诪住讜讻谉 讗祝 讘诪转谞转讜 讗讬谞讜 爪专讬讱 拽谞讬谉 讜讛讬讬谞讜 讚讗砖诪注讬谞谉 专讘 讛讜谞讗 讜讛讬讬谞讜 讚讗讬爪讟专讬讱 专讘讬 讗讘讬谞讗 诇讚专讘 讛讜谞讗 专讘讬讛 讚讛讗 讚讙谞讬讘讛 诇讗 砖讻讬讘 诪专注 讛讜讛 讗诇讗 讬讜爪讗 讘拽讜诇专. 讜讻谉 转讬专爪讜 讘转讜住驻讜转, 讜讻谉 诪爪讗转讬 讘讬专讜砖诇诪讬 讚讙专住讬谞谉 讛转诐 讙讘讬 讬讜爪讗 讘拽讜诇专 专讘讬 讗诇注讝专 砖讗诇 诪转谞转讜 讻诪转谞转 砖讻讬讘 诪专注 专讘讬 谞讞诪谉 讘砖诐 专讘讬 讬注拽讘 讗讚诪讜谞讬 讗诪专 诪讛 讚讛讜讗 爪专讬讻讛 诇专讘讬 讗诇注讝专 讛讬讗 驻砖讬讟讗 诇专讘讬 讬讜住讛 讘谉 讞谞讬谞讗 讘讗讜诪专转 转谞转谉 讻讘讬谞转讬 诇讘转讬 讻讛讚讗 讙谞讬讘讗 讛讜讛, 讗讬 谞驻拽 诪拽讟诇讗 讗诪专 讬讘讜谉 诇专讘讬 讗讘讬谞讗 讝讜讝讬 诪谉 讞诪专讗 讚讻驻专 驻谞讬讗 讜诇讗 讬讘讬谉 诇讬讛 讞砖讬谉 诇讛讚讗 讚专讘 讚专讘 讗诪专 讛讬讜专砖 讻诪砖注讘讚 讜讻讜' 讜诇讗 讬转谞讜谉 诇讬讛 诪砖讜诐 讞讜讘 讬转谞讜谉 诇讬讛 诪砖讜诐 诪转谞讛 讞砖讬谉 诇讛讚讗 讚专讘讬 讗诇注讝专 讚专讘讬 讗诇注讝专 砖讗诇 诪转谞转讜 讻诪转谞转 砖讻讬讘 诪专注 讗讬转讬 专讘讬 讝注讬专讗 诇专讘讬 讬爪讞拽 注讟讜砖讬讬讛 讜转谞讗 诇讬讛 讻讙讟讬谉 讻讱 诪转谞讛, 讜讗祝 注诇 讙讘 讚讟注诪讗 讚砖讻讬讘 诪专注 讚诇讗 讘注讬 拽谞讬谉 驻专讬砖谞讗 讛转诐 讻讚讬 砖诇讗 转讟专祝 讚注转讜 注诇讬讜 讗讬讻讗 诇诪讬诪专 讚讛讻讗 谞诪讬 讻讬讜谉 讚讟专讬讚讜 讗讬讻讗 诇诪讬讞砖 谞诪讬 诇讛讻讬, 讜专讘讬谞讗 讗诇驻讗住讬 讛讻讬谉 讻转讘 讚讛谞讬 讗专讘注讛 讚诪转谞讬转讬谉 讻诪爪讜讛 诪讞诪转 诪讬转讛 谞讬谞讛讜, 讜诇讙讘讬 诪住讜讻谉 诇讗 讞讚讬转 讘讬讛 专讘 讛讜谞讗 诇讙讘讬 诪转谞讛 讚讛讗 驻砖讬讟讗 讚诪爪讜讛 诪讞诪转 诪讬转讛 讛讜讗, 讗诇讗 诇注谞讬谉 讙讟 讞讚讬转 讘讬讛 砖讗诐 注诪专 [讘谞讚驻住: 讗讞讚] 讞讜讝专 讻注讬谉 砖讛讜讗 讞讜讝专 讘诪转谞讜转, 讜讗讬 谞诪讬 诪住讜讻谉 拽专讬 诇讬讛 讻诇 砖拽驻抓 注诇讬讜 讛讞讜诇讬 砖诇讗 讻讚专讱 讛注讜诇诐 讗讘诇 讘砖讻讬讘 诪专注 讚注诇诪讗 讘注讬谞谉 注讚 讚讗诪专 讜讜讬讬 诇讬讛 诇讛讛讜讗 讙讘专讗 讚诪讗讬转 讜讛讻讬 讗讬转讗 讘讬专讜砖诇诪讬 [讘谞讚驻住: 讜讗讻转讬 拽砖讬讗 诇讬 诪讛 拽讗诪专 诪讛 讙讟讜 讗祝 注诇 讙讘 讚诇讗 讗诪专 转谞讜 讗祝 诪转谞转讜 讗祝 注诇 讙讘 讚诇讗 拽谞讬 诪讬谞讬讛, 讚讛讗 诇讗 砖讬讬讻讬 讘讞讚 讟注诪讗 讚讗讬诇讜 讘讙讬讟讜 讟注诪讗 诪砖讜诐 讗讜诪讚谞讗 讚讻诇 砖讗诪专 讻转讘讜 讗祝 注诇 讙讘 讚诇讗 讗住讬拽 讚讬讘讜专讬讛 诇讜诪专 转谞讜 讗讜诪讚谉 讚注转讗 讛讜讗 讚诇讗 专爪讛 诇砖讞拽 讘讛 讗诇讗 诪转讜讱 砖讛讜讗 讘讛讜诇 砖讬讜爪讗 讘拽讜诇专 讗讜 诪驻专砖 讗讜 讬讜爪讗 讘砖讬专讗 诇讗 讗住讬拽 讚讬讘讜专讬讛 讜讗讬谞讜 诪砖讟讛 讘讗讜转讛 砖注讛 讜讚注转讬讛 讗讻转讬讘讛 讜谞转讬谞讛, 讗讘诇 讙讘讬 诪转谞讛 讗祝 注诇 讙讘 讚讙诪专 讘讚注转讬讛 诇讗拽谞讜讬 讘讛 讛拽谞讗讛 讙诪讜专讛 诇讗 讻诇 讻诪讬谞讛 讚讘诪讛 拽谞讛 讛讗 讞住专讛 诇讛 拽谞讬谉, 讜讬砖 诇讜诪专 讚讻诇 讛谞讱 诇专讘 讛讜谞讗 注砖讗讜诐 讻诪住讜讻谞讬谉 讜讻诪爪讜讬谉 诪讞诪转 诪讬转讛 讘诪转谞讬转讬谉 讘讙讬讟讬谉 讻讚讬 砖诇讗 转讟专祝 讚注转谉 注诇讬讛谉 讜讝讛讜 讞讚讜砖讜 砖诇 专讘 讛讜谞讗. 讻讱 谞专讗讛 诇讬].



砖诇讞讜 诪转诐 诪讞诪专讗 讻讚讬 诇讬驻讜转 讗转 讻讞讜. 驻讬专砖 专砖"讬 讝"诇: 讻讚讬 砖讬讛讗 诇讜 讻诇 讛讬讬谉 诇讗讞专讬讜转 砖讗诐 讗诪专 转谞讜 诇讜 讬讬谉 讗诐 讛讞诪讬抓 诪谉 讛讬讬谉 诪讗讛 讞讘讬讜转 讛讬讜 讗讜诪专讬诐 诇讜 砖诇讱 讛讜讗 砖讛讞诪讬抓 讜讗诐 讗诪专 讚诪讬 讞诪专讗 讜诪讻专讜 诪诪谞讜 拽爪转 讜谞讗讘讚讜 讛诪注讜转 讗讜诪专讬诐 诇讜 讛讬讜专砖讬诐 讗讘讚讜 诪注讜转讬讱 诇驻讬讻讱 讗诪专 诪讞诪专讗 讚诪砖诪注 诇讚诪讬讜 砖讛讻诇 讗讞专讬讜转 诇讜. 讜讛拽砖讜 注诇讬讜 讘转讜住驻讜转 讚讗诐 讛讞诪讬抓 拽爪转 讗讜 谞讗讘讚讜 拽爪转 讛诪注讜转 诇诪讛 讛讜讗 诪驻住讬讚 讛讻诇 讚讬 诇讜 诇讻诇 讛讬讜转专 砖讬驻住讬讚 诪讛诐 诇驻讬 讞砖讘讜谉 诇讻诇 讛讬讜转专 注砖讗谉 砖讜转驻讬谉, 讜驻讬专砖讜 讛诐 讝"诇: 砖讗诐 讗诪专 讞诪专讗 砖讜讛 讗专讘注 诪讗讜转 讗讜 讗专讘注 诪讗讛 诪讚诪讬 讞诪专讗 注砖讗谉 砖讜转驻讬谉 讜讗诐 讛讞诪讬抓 讗讜 讗讘讚讜 诪拽爪转 讛诪注讜转 讗讘讚讜 诇驻讬 讞砖讘讜谉, 讗讘诇 注讻砖讬讜 砖讗诪专 诪讞诪专讗 讬驻讛 讻讞讜 讜讗驻讬诇讜 诇驻讬 讞砖讘讜谉 诇讗 讬驻住讬讚 讻诇 讝诪谉 砖谞砖讗专 砖诐 讬讬谉 砖讜讛 讗专讘注 诪注讜转 砖讛专讬 砖讜讛 讗专讘注 诪讗讜转 谞转谉 诇讜 诪谉 讛讬讬谉 讘讬谉 讬专讜讬讞讜 讗讜 讬驻住讬讚讜. 讜讛专诪讘"谉 谞"专 讻转讘 讚讗诐 讗诪专 诇讜 讬讬谉 砖讜讛 讗专讘注 诪讗讜转 讜讚讗讬 讗诐 讛讞诪讬抓 诪诪谞讜 拽爪转 诪专讗讛 诇讜 诪讞讜诪抓 砖讛专讬 讝讛 讻讗讜诪专 转谞讜 诇讜 诪讗讛 讞讘讬讜转 讬讬谉 诪谉 讛讗讜爪专 讚诪专讗讛 诇讜 讞诪讜抓 讜讻讚讗诪专讬谞谉 讘诪谞讞讜转 (拽讞, 讘) 讛讗讜诪专 诇讞讘专讜 讘讬转 讘讘讬转讬 讗谞讬 诪讜讻专 诇讱 讜谞驻诇 讗讞讚 诪讛谉 诪专讗讛 诇讜 谞驻讜诇 砖讜专 讘砖讜专讬 讗谞讬 诪讜讻专 诇讱 讜诪转 讗讞讚 诪讛诐 诪专讗讛 诇讜 诪转, 讜讛讬诇讻讱 讗讬诇讜 讗诪专 讞诪专讗 讻诇讜诪专 讞诪专讗 砖讜讛 讗专讘注 诪讗讛 讛讬讛 诇讜 诇讬拽讞 讬讬谉 讜讬讟专讞 讜讬诪讻讜专 诇注爪诪讜 讜讛讬讛 诇讜 诇讬拽讞 讻砖注专 讛诪转谞讛 讜讗诐 讛讞诪讬抓 诪专讗讛 诇讜 讞诪讜抓 讻诪讜 砖讻转讘谞讜, 讜讗诐 讗诪专 诇讜 讗专讘注 诪讗讛 诪讚诪讬 讞诪专讗 讛讬讜 讛诐 诪讜讻专讬诐 诇讜 讗讘诇 诇讗 讛讬讛 谞讜讟诇 讗诇讗 讻砖注专 谞转讬谞讛 讜讗诐 讛讜讝诇 驻讜讞转讬谉 诇讜 诇驻讬讻讱 讗诪专 诪讞诪专讗 砖讬诪讻专讜 诪诪谞讜 讜讬转谞讜 讛讚诪讬诐 注讚 讗专讘注 诪讗讜转 砖诇诪讬诐, 讜诪讬讛讜 讗诐 讛讜拽专 讗讬谞讜 谞讜讟诇 讗诇讗 讗专讘注 诪讗讛 讻讚讗讬转讗 讘住讜祝 谞注专讛 讘讻转讜讘讜转, 讜讗诐 讛讞诪讬抓 诪拽爪转 诇讗 讛驻住讬讚, 讜诇讬 谞专讗讛 讻讚讘专讬 讛转讜住驻讜转 讚诇讗 讗诪专讜 砖诐 诪专讗讛讜 诪转 讜诪专讗讛讜 谞驻讜诇 讗诇讗 讘讚讘专 诪住讜讬诐 讻讗讜诪专 注讘讚 讘注讘讚讬 砖讜专 讘砖讜专讬 讗讬 谞诪讬 讞讘讬讜转 讘讞讘讬讜转讬 讗讘诇 讞诪专讗 砖讜讛 讗专讘注 诪讗讜转 诇讗讜 讚讘专 诪住讜讬诐 讛讜讗 讚讛讻诇 诪注讜专讘 讛讜讗 讜讗驻讬诇讜 讚诪讬 讘讞讘讬讜转 讗讬讛讜 诇讗 讞讘讬转 拽讗诪专 讗诇讗 讞诪专讗, 讜讛专讗讘"讚 讝"诇 讙专住 砖诐 讘住讜祝 谞注专讛 砖谞转驻转转讛 讛讘讜 诇讛 讗专讘注 诪讗讛 讝讜讝讬 诪讚诪讬 讞诪专讗 诇讘专转讬 诇驻讬讻讱 讗诪专 专讘 讬讜住祝 讚讗诐 讛讜拽专 专讜讜讞讗 诇讬转诪讬 讻诇讜诪专 讚讛讜讗 讗专讘注 诪讗讛 谞转谉 讜讛诇讻讱 讘讬谉 砖讛讜拽专 讘讬谉 砖讛讜讝诇 讗专讘注 诪讗讛 谞讜转谞讬谉 诇讛 讗诐 讬砖 讘讬讬谉 砖讜讛 讗专讘注 诪讗讛, 讗讘诇 讗诐 讗诪专 诪讞诪专讗 讜诇讗 讗诪专 诪讚诪讬 讞诪专讗 讗诐 讛讜拽专 专讜讜讞讗 诇讘专转讬, 讜讛讬讬谞讜 讚讗诪专讬谞谉 讛讻讗 讘驻讬专拽讬谉 讚诪讞诪专讗 诇讬驻讜转 讗转 讻讞讜 砖讗诐 讛讜拽专 专讜讞讗 诇专讘讬 讗讘讬谞讗, 讜专讘谞讜 转诐 讝"诇 驻讬专砖 诇讬驻讜转 讗转 讻讞讜 讻讬 讛讬讻讬 讚诇讗 诇讬讚讞讜讬讛, 讜诪讬讛讜 诪砖讗专 谞讻住讬 诇讗 讙讘讬 讻讚讗诪专讬谞谉 讘谞讚专讬诐 驻专拽 讛谞讜讚专 诪谉 讛讬专拽 讘转讞诇转讜 (谞讛, 讗) 讘专 诪专 砖诪讜讗诇 驻拽讬讚 讚诇讬转谞讜谉 转专讬 注砖专 讗诇驻讬谉 讝讜讝讬 诇专讘讗 诪谉 注诇诇转讗 讚谞讛专 驻谞讬讗 砖诇讞讛 专讘讗 诇拽诪讬 讚专讘 讬讜住祝 注诇诇转讗 讛讻讬 诪拽专讬讗 讜讻讜' 讜讗住讬拽谞讗 讗诪专 专讘讗 讛讚讗 诇讗 诪讬讘注讬讗 诇讬 讚注诇诇转讗 讻诇 诪讬诇讬 诪砖诪注 讛讚讗 讛讜讗 讚讗讬讘注讬 诇讬 砖讻专 讘转讬诐 讜砖讻专 住驻讬谞讜转 诪讗讬, 讗诇诪讗 诪讗谉 讚讗诪专 诪讞诪专讗 讗讜 诪注诇诇转讗 诪讞诪专讗 讜诪注诇诇转讗 讚讜拽讗 讗讬转 诇讬讛 讗讘诇 诪砖讗专 谞讻住讬 诇讗 讙讘讬, 讜讬驻讜讬 讻讞讜 讚讗诪专讬谞谉 讛讻讗 讛讬讬谞讜 讻砖讗讬谉 讚讜讞讬谉 讗讜转讜, 讜诪讬讛讜 讗祝 诇驻讬专讜砖讜 砖诇 专讘谞讜 讞谞谞讗诇 讝"诇 讬砖 诇谞讜 诇讜诪专 讚诪砖讜诐 讛讻讬 诇讗 拽讗诪专 讞诪专讗 讚讛砖转讗 谞诪讬 诇讗 诪爪讜 诪讚讞讜 诇讬讛 诪砖讜诐 讚讗讬 讗讞诪抓 拽爪转讜 诇讗 诇讬讚讞讜讬讛 诇讙讘讬 讞诪讜抓, 讜诪讚诪讬 讞诪专讗 讻讬 讛讬讻讬 讚诇讗 诇讚讞讜讬讛 讗爪诇 诪注讜转 讗讘讜讚讬谉.



 诪转谞讬': 诪讬 砖讛讬讛 诪讜砖诇讱 讘讘讜专 讜讗诪专 讻诇 讛砖讜诪注 拽讜诇讜 讬讻转讜讘 讙讟 诇讗砖转讜 讛专讬 讗诇讜 讬讻转讘讜 讜讬转谞讜. 讻转讘 讛专诪讘"谉 谞"专: 诪住转讘专讗 砖讗诐 砖诪注讜 砖诇砖讛 讗讞讚 讻讜转讘 讜砖谞讬诐 讞讜转诪讬谉 讜讗讬谞讜 爪专讬讱 讘诪注诪讚 讻讜诇谉 讗祝 注诇 驻讬 砖讗诪专 讻诇 讛砖讜诪注 砖诇讗 谞转讻讜讜谉 讝讛 诇专讘讜转 讘注讚讬诐 讗诇讗 诇讬转谉 专砖讜转 诇讻诇 砖谞讬诐 砖讗讬讝讛 砖讬专爪讛 讬讛讗 专砖讗讬 诇讻转讜讘.



 讙诪专讗: 讜诇讬讞讜砖 讚讬诇诪讗 砖讚 讛讜讗. 讻转讘讜 讘转讜住驻讜转 讚讚讜拽讗 诪讜砖诇讱 讘讘讜专 讞讜砖砖讬谉 诇砖讚 讗诇讗 讗诐 讻谉 专讗讜 诇讜 讘讘讜讗讛 讚讘讘讜讗讛 讗讬 谞诪讬 讘注讜诪讚 讘专讗砖 讛讛专 讻讗讜转讛 讚讬讘诪讜转 诪拽讜诐 砖讗讬谉 讚专讱 讘谞讬 讗讚诐 诇注诪讜讚 砖诐 诇驻讬 砖讛砖讚讬谉 诪爪讜讬讬谉 砖诐 讗讘诇 讘注讬专 诇讗 讞讬讬砖讬谞谉, 砖讗诐 讗转讛 讗讜诪专 讻谉 诇注讜诇诐 讗讬谉 讻讜转讘讬谉 讙讟 诇讗砖讛 讗诇讗 讗诐 讻谉 讘讜讚拽讬谉 讗讜转讜 讜专讜讗讬谉 讗讜转讜 讘讘讜讗讛 讚讘讘讜讗讛, 讜讻谉 讛讜讗 诪驻讜专砖 讻讗谉 讘讬专讜砖诇诪讬 讗诪专 专讘讬 讞谞讬谞讗 诇诪讚谞讬 专讘讬 讬讜谞转谉 讘谞讬 讜讛诐 砖专讗讜 讘讜讘讬讗 砖诇 讗讚诐 专讘 讗讞讗 讘砖诐 专讘 讞谞讬谞讗 讛讚讗 讚转讬诪专 讘砖讚讛 讗讘诇 讘注讬专 讗驻讬诇讜 诇讗 专讗讜 讘讜讘讬讗 砖诇 讗讚诐, 讛讗 转谞讬谞谉 诪讬 砖讛讬讛 诪讜砖诇讱 讘讘讜专 讜讗诪专 专讘讬 讬讜谞转谉 讜讛诐 砖专讗讜 诇讜 讘讜讘讬讗 砖诇 讗讚诐 讗诪专 专讘讬 讘讜谉 讛诪讝讬拽讬谉 诪爪讜讬讬谉 讘讘讜专讜转 讻讚专讱 砖讛谉 诪爪讜讬讬谉 讘砖讚讜转 讜诪砖讜诐 讛讻讬 讗驻讬诇讜 讘砖注转 讛住讻谞讛 讚诇讗 讞讬讬砖讬谞谉 诇爪专讛 讞讬讬砖讬谞谉 诇砖讚 诪驻谞讬 砖讛谉 诪爪讜讬讬谉 砖诐, 讜讻谉 讻转讘 讛专讘 讗诇驻讗住讬 讝"诇 讘驻专拽 讘转专讗 讚讬讘诪讜转. 讙诪专讗 [讘谞讚驻住: 讙讘讬] 诪注讬讚讬谉 诇讗讜专 讛谞专 讜诇讗讜专 讛诇讘谞讛.



专讘谉 砖诪注讜谉 讘谉 讙诪诇讬讗诇 讗讜诪专 讗诐 讛讜讻讬讞 住讜驻讜 注诇 转讞诇转讜 讛专讬 讝讛 讙讟. 讜讛讬诇讻转讗 讻专讘谉 砖诪注讜谉 讘谉 讙诪诇讬讗诇 讚讘讛讗 诇讗 驻诇讬讙讬 专讘谞谉 注诇讬讛, 讜讗祝 注诇 讙讘 讚驻诇讬讙讬 专讘谞谉 注诇讬讛 讙讘讬 讻讜转讘 谞讻住讬讜 诇讗讞专 讜砖转拽 讜诇讘住讜祝 爪讜讜讞 砖讗诪专 专讘谉 砖诪注讜谉 讘谉 讙诪诇讬讗诇 讛讜讻讬讞 住讜驻讜 注诇 转讞诇转讜 讜专讘谞谉 讗诪专讬 砖讗诐 讛讬讛 专讘讜 砖谞讬 讻讛谉 讗讜讻诇 讘转专讜诪讛 讜诇讗 讗诪专讬谞谉 讛讜讻讬讞 住讜驻讜 注诇 转讞诇转讜, 讛讻讗 砖讗谞讬 讚讗诪专 讻转讜讘讜 讜讻讚讗诪专讬谞谉 讘砖讞讬讟转 讞讜诇讬谉 讘驻专拽 讛砖讜讞讟, 讜讻谉 驻住拽 专讘谞讜 讗诇驻讗住讬 讝"诇 讻专讘谉 砖诪注讜谉 讘谉 讙诪诇讬讗诇 讚诪砖诪注 讚讛讻讬谉 住讘讬专讗 诇讬讛 讚诇讗 驻诇讬讙讬 专讘谞谉 注诇讬讛, 讜讛讻讬 讗讬转讗 讘转讜住驻转讗 讘专讬讗 砖讗诪专 讻转讘讜 讙讟 诇讗砖转讬 讜注诇讛 诇专讗砖 讛讙讙 讜谞驻诇 讻讜转讘讬谉 讜谞讜转谞讬谉 诇讛 讻诇 讝诪谉 砖讬砖 讘讜 谞砖诪讛 专讘谉 砖诪注讜谉 讘谉 讙诪诇讬讗诇 讗讜诪专 讗诐 诪注爪诪讜 谞驻诇 讛专讬 讝讛 讙讟 讜讗诐 诇讗讞专 讝诪谉 谞驻诇 讗讬谉 讻讜转讘讬谉 讜讗讬谉 谞讜转谞讬谉 砖讗谞讬 讗讜诪专 砖诪讗 讛专讜讞 讚讞驻转讜 讚讗诇诪讗 讚专讘谞谉 注讚讬驻讗 诪讚讘专讬 砖诪注讜谉 讘谉 讙诪诇讬讗诇.





讛诪讗讬专讬

讻诇 讗诇讜 砖讛讝讻专谞讜 讘诪砖谞讛 砖讻砖讗讜诪专讬诐 讻转讘讜 诇讘讚 讻讜转讘讬谉 讜谞讜转谞讬谉 讗祝 诇注谞讬谉 爪讜讗转诐 讻谉 专"诇 砖讚讘专讬讛诐 讻讻转讜讘讬谉 讜讻诪住讜专讬谉 讜讗讬谉 爪专讬讻讬谉 拽谞讬谉 讜讻诪讜 砖讬转讘讗专 讘诪注砖讛 砖诇 讙谞讬讘讗 讛谞讝讻专 讘住讜讙讬讗 讝讜 讜讻谉 讻转讘讜讛 讙讚讜诇讬 讛驻讜住拽讬诐 讜讗祝 讙讚讜诇讬 讛诪驻专砖讬诐 谞住讻诪讬诐 讘讛 讜诪"诪 讬砖 讗讜诪专讬谉 讚讜拽讗 讘讬讜爪讗 讘拽讜诇专 砖诪讗讞专 砖诪住讜专 讛讜讗 诇诪讬转讛 讚讬谞讜 讻砖讻讬讘 诪专注 讗讘诇 讛讗讞专讬诐 诇讗 讜讻讘专 讻转讘谞讜讛 讘转砖讬注讬 砖诇 讘转专讗:



讜诪注砖讛 砖诇 讙谞讬讘讗 讛讜讗 砖讻砖讛讬讜 诪讜爪讬讗讬谉 讗讜转讜 讗诪专 讛讘讜 讗专讘注 诪讗讛 讝讜讝讬 诇专' 讗讘讬谞讗 诪讞诪专讗 讚谞讛专 驻拽讜讚 讜讝讻讛 讘讛 诪砖讜诐 讚诇讗 讘注讬 拽谞讬谉 讜诇讗 讛讜爪专讻讜 讚讘专讬 专讘 讛讜谞讗 讗诇讗 诇诇诪讚 砖讛讬讜爪讗 讘拽讜诇专 讚讬谞讜 讻砖讻讬讘 诪专注 讜讻谉 诪驻专砖 讜讬讜爪讗 讘砖讬讬专讗 诇讚注转 拽爪转 注诇 讛讚专讱 砖讻转讘谞讜 讛讗 讘砖讻讬讘 诪专注 诇讗 诇讬诪讚 讻诇讜诐 砖讬讚讜注 讛讜讗 诇讻诇 讜诪"诪 讬砖 讗讜诪专讬诐 砖讘讗 诇讛驻专讬砖 讘讬谉 砖讻讬讘 诪专注 诇诪住讻谉 讜讛讜讗 砖讬讚讜注 砖砖讻讬讘 诪专注 砖谞转谉 诪转谞讛 讘诪拽爪转 爪专讬讱 拽谞讬谉 讗诇讗 讗诐 讻谉 爪讜讛 诪讞诪转 诪讬转讛 讜讘讗 诇诇诪讚 砖讛诪住讻谉 讗祝 讘诪拽爪转 讛专讬 讛讜讗 讻诪爪讜讛 诪讞诪转 诪讬转讛 讜讬讜爪讗 讘拽讜诇专 讻诪住讻谉 诇注谞讬谉 讝讛 讜讻谉 讛讗讞专讬诐 诇讚注转 拽爪转 讜讝讛讜 诇讚注转诐 砖讻转讘讜 讙讚讜诇讬 讛驻讜住拽讬诐 讚讻讜诇讛讜 讛谞讬 讚诪转谞讬转讬谉 讻诪爪讜讛 诪讞诪转 诪讬转讛 讛诐 讜诪讛 砖讗诪专讜 讘驻专拽 专讗砖讜谉 讘讗讜诪专 转谞讜 诪谞讛 诇驻诇谞讬 讜诪转 砖讬转谞讜 诇讗讞专 诪讬转讛 讜讗诪专讜 注诇讬讜 诇讗 诪讬转讜拽诪讗 诪转谞讬转讬谉 讘砖讻讬讘 诪专注 讜讗诐 讛讚讘专讬诐 讻谉 讛讬讛 诇讜 诇讛注诪讬讚讛 讘砖讻讬讘 诪专注 砖讗讬谞讜 诪住讻谉 讛诐 诪转专爪讬诐 讘讛 讚诪讚拽讗诪专讬' 讛转诐 转谞讜 诪谞讛 讻讜' 诪转谞转 砖讻讬讘 诪专注 讘诪拽爪转 讛讬讗 讜讘注讬讗 拽谞讬谉 讗注"讙 讚诪讬转 讜注诇 讻专讞讬谉 讘诪爪讜讛 诪讞诪转 诪讬转讛 讛讬讗 讜讛讜讛 诇讬讛 讻诪住讻谉 讚讗讝诇讬谞谉 讘讬讛 讘转专 讗讜诪讚谞讗 讜诪"诪 讛讚讘专讬诐 谞专讗讬谉 讻讚注转 专讗砖讜谉 讜诇注谞讬谉 讚讘专讬 专讘 讛讜谞讗 诪讛 砖讗诪专 讙讬讟讜 讻诪转谞转讜 诇讜诪专 砖讗诐 注诪讚 讞讜讝专 讗注"驻 砖谞转谞讜 讘诇讗 转谞讗讬 讗讬谉 讛诇讻讛 讻谉 讗讘诇 诇注谞讬谉 诪转谞转讜 讻讙讬讟讜 诇讜诪专 砖讗讬谞讜 爪专讬讱 拽谞讬谉 讘诪转谞讜转讬讜 讻砖诐 砖讘讙讬讟讜 讗讬谞讜 爪专讬讱 转谞讜 讛诇讻讛 讛讬讗 讻诪讜 砖讻转讘谞讜 讜讻讘专 讘讬讗专谞讜讛 讘驻专拽 拽讜专讚讬拽讜住:



砖诪讗 转讗诪专 讘注讬拽专 诪讛 砖讗诪专 讛讘讜 诇讬讛 讗专讘注 诪讗讛 讝讜讝讬 诪讞诪专讗 讛讬讗讱 讛讜注讬诇 讜讛专讬 讞诪专讗 诇讗 拽讗诪专 讻诇讜诪专 讛讘讜 诇讬讛 讞诪专讗 讘讗专讘注 诪讗讛 讝讜讝讬 讚诪讬 讞诪专讗 诇讗 拽讗诪专 讻诇讜诪专 讛讘讜 诇讬讛 讗专讘注 诪讗讛 讝讜讝讬 诪讚诪讬 讞诪专讗 讗专讘注 诪讗讛 讝讜讝讬 诪讞诪专讗 拽讗诪专 讜讝讜讝讬 诪讻住驻讗 谞讬谞讛讜 讜诇讗 诪讞诪专讗 讗讬谉 讝讛 讻诇讜诐 砖诇讗 讗诪专 讻谉 讗诇讗 诇讬驻讜转 讗转 讻讞讜 砖讗诇讜 讗诪专 讞诪专讗 讘讗专讘注 诪讗讛 讝讜讝讬 讗诐 讬讞诪讬抓 讬讗诪专讜 讛专讬 诇讱 讬讬谉 砖讘砖注转 爪讜讗转讜 讛讬讛 砖讜讛 讗专讘注 诪讗讜转 讜讻砖诐 砖讛讞诪讬抓 诇讬讜专砖讬诐 讻讱 讛讞诪讬抓 诇诪拽讘诇 诪转谞讜转讬讜 讜讗诇讜 讗诪专 讗专讘注 诪讗讛 讝讜讝讬 诪讚诪讬 讞诪专讗 讜诪讻专讜讛讜 讜讗讘讚讜 诪拽爪转 讛诪注讜转 讬讗诪专讜 诇讜 诇讞诇讜拽 讘讛驻住讚 注诐 讛讬讜专砖讬诐 讛讜讗讬诇 讜讗祝 诇砖诪讜 诪讻专讜 讜诪转讜讱 讻讱 讗诪专 讗专讘注 诪讗讛 讝讜讝讬 诪讞诪专讗 砖讬讛讜 讛讬讬谉 讜讛讚诪讬诐 讛讻诇 讗讞专讬讜转 诇讜 讜诇诪讚转 砖讘讞诪专讗 讜讚诪讬 讞诪专讗 诪驻住讬讚 讛讜讗 诇驻讬 讞砖讘讜谉 诪驻谞讬 砖讛讜讗 砖讜转祝 讘讜 注诐 讛讬讜专砖讬诐 讜诇讗 讻讚讘专讬 讙讚讜诇讬 讛专讘谞讬诐 砖驻讬专砖讜 砖讻诇 讛讛驻住讚 诇诪拽讘诇 讛诪转谞讛 讚讘讞诪专讗 讗诪专 诇讬讛 砖诇讱 讛讞诪讬抓 讜诇讗 砖诇谞讜 讜讚诪讬 讞诪专讗 诪注讜转讬讱 讗讘讚讜 讜诇讗 诪注讜转讬谞讜 讗诇讗 砖讘讝讜 讛讗讞专讜谞讛 讗讬驻砖专 诇讜诪专 讻谉 讗诐 讛诐 诪讜讻专讬诐 诇砖诪讜 讜诇转讜住驻讜转 注讜讚 讚注转 讗讞专转 诇讜诪专 砖讗祝 诇驻讬 讞砖讘讜谉 讗讬谞讜 诪驻住讬讚 讻诇 讝诪谉 砖讬砖讗专 砖诐 讬讬谉 砖讜讛 讗专讘注 诪讗讜转 砖讛专讬 谞转谉 诇讜 砖讜讛 讗专讘注 诪讗讜转 诪谉 讛讬讬谉 讜讗讬谉 谞专讗讛 讻谉 诇驻讬 住讜讙讬讗 讝讜 砖讗诐 讻谉 讘诪讞诪专讗 诪讬讛讗 诪讗讬 讬驻讜讬 讻讞 讗讬讻讗 讜诪"诪 讗讬驻砖专 诇讬 诇驻专砖 砖讗诇讜 讗诪专 讞诪专讗 讘讗专讘注 诪讗讛 讝讜讝讬 讬拽讘诇 讬讬谉 注诇 讻专讞讜 讜诇讗 讬讟专讞讜 讛诐 讘诪讻讬专转讜 讜讗诇讜 讗诪专 讗专讘注 诪讗讛 讝讜讝讬 诪讞诪专讗 讬驻讛 讻讞讜 诇讬讟讜诇 诪讛 砖讬专爪讛 讗诐 讬讬谉 讘砖讜讜讬 讗专讘注 诪讗讜转 诪注讻砖讜 讗诐 讗专讘注 诪讗讜转 诪讚诪讬讜 讗讞专 砖讬诪讻讜专讜 讜讛讚讘专讬诐 谞专讗讬谉:



诪讬 砖讗诪专 诇砖谞讬诐 讻转讘讜 讙讟 诇讗砖转讬 讗驻讬' 讛讬讜 讗讞专讬诐 砖诐 注诪讛诐 讘讗讜转讜 诪注诪讚 诇讗 讬讻转讜讘 讗讞讚 诪谉 讛讗讞专讬诐 讗驻讬' 诪转讜 讗讜转诐 讛砖谞讬诐 讗讜 讗讞讚 诪讛诐 讗讘诇 讗诐 讛讬讜 砖诐 砖诇砖讛 讜讗诪专 诇讛诐 砖谞讬诐 诪讻诐 讬讻转讘讜 讙讟 诇讗砖转讬 砖讛专砖讜转 讘讬讚 讻诇 砖谞讬诐 诪讛诐 诇讻转讜讘 讗驻讬' 讘讬专专讜 注爪诪谉 讛砖谞讬诐 诇讻转讜讘 讜诪转 讗讞讚 诪讛诐 诪爪讟专祝 讛砖诇讬砖讬 注诐 讛谞砖讗专 讜讻讜转讘讬诐 讗驻讬' 讛讬讜 讛砖谞讬诐 诪谉 讛砖诇砖讛 讗讘 讜讘谉 砖注诇 讻诇 驻谞讬诐 讗讬 讗驻砖专 讗诇讗 注诇 讬讚讬 讗讞讚 诪讛诐 注诐 讛谞讻专讬 砖讘讬谞讬讛诐 讗讬谉 讗讜诪专讬谉 讜讚讗讬 讚注转讜 讛讬讛 注诇 讛讗讘 讜讗讬谉 讛讘谉 讬讻讜诇 诇讛讬讜转 讗讞讚 诪谉 讛砖谞讬诐 讜诪砖讜诐 讚住转诪讗 讚诪讬诇转讗 诇讗 诪砖讜讬 讗讬谞讬砖 讘专讗 砖诇讬讞讗 拽诪讬 讗讘讜讛 讗诇讗 讗祝 讛讘谉 讻讜转讘 讗诐 专爪讛 注诐 讛谞讻专讬 讜讗讬谉 爪专讬讱 诇讜诪专 砖讗诐 诪转 讛讗讘 讻讜转讘 讛讘谉 注诐 讛讗讞专 讛诇讻转讗 诪砖讜讬 讗讬谞讬砖 砖诇讬讞讗 讘专讗 讘诪拽讜诐 讗讘讗 讜讚注转讜 讛讬讛 注诇 讛讘谉 讻诪讜 注诇 讛讗讘 讜诪"诪 讻诇 砖讬讬讞讚 讗转 讛讗讘 讜诇讗 讗转 讛讘谉 讜诪转 讛讗讘 讗讬谉 讛讘谉 讻讜转讘 讘诪拽讜诪讜 讻诇诇 讜诇讗 讛讜爪专讻转讬 诇讻转讜讘 讻谉 讗诇讗 诪驻谞讬 砖专讗讬转讬 拽爪转 讞讻诪讬诐 砖讻转讘讜讛 讻谉 讗讙讘 砖讬讟驻讗:



讛诪砖谞讛 讛砖讘讬注讬转 讜讛讻讜谞讛 讘讛 讘讘讬讗讜专 注谞讬谉 讛讞诇拽 讛砖砖讬 讜讛讜讗 砖讗诪专 讗诪专 诇砖谞讬诐 转谞讜 讙讟 诇讗砖转讬 讗讜 诇砖诇砖讛 讻转讘讜 讙讟 讜转谞讜 诇讗砖转讬 讛专讬 讗诇讜 讬讻转讘讜 讜讬转谞讜 讗诪专 诇砖诇砖讛 转谞讜 讙讟 诇讗砖转讬 讜讗诪专讜 诇讗讞专讬诐 讻转讜讘讜 诪驻谞讬 砖注砖讗谉 讘讬转 讚讬谉 讚讘专讬 专' 诪讗讬专 讝讜 讛诇讻讛 砖诇讞 讞谞谞讬讛 讗讬砖 讗讜谞讜 诪讘讬转 讛讗住讜专讬谉 诪拽讜讘诇 讗谞讬 讘讗讜诪专 诇砖诇砖讛 转谞讜 讙讟 诇讗砖转讬 砖讬讗诪专讜 诇讗讞专讬诐 讻转讜讘讜 诪驻谞讬 砖注砖讗谉 讘讬转 讚讬谉 讗诪专 专' 讬讜住讬 诇砖诇讬讞 讗祝 讗谞讜 诪拽讜讘诇讬谉 砖讗驻讬诇讜 讗诪专 诇讘讬转 讚讬谉 讛讙讚讜诇 砖讘讬专讜砖诇讬诐 转谞讜 讙讟 诇讗砖转讬 砖讬诇诪讚讜 讜讬讻转讘讜 讜讬转谞讜 诇讛 讗诪专 讛专"诐 讗讬谉 诪谉 讛谞诪谞注 砖讬讛讬讛 讘"讚 讛讙讚讜诇 诇讗 讬讚注讜 诇讻转讜讘 诇驻讬 砖诪谉 讛转谞讗讬 砖讬讛讬讜 讞讻诪讬诐 诇讗 住讜驻专讬诐:



讗诪专 讛诪讗讬专讬 讗诪专 诇砖谞讬诐 转谞讜 讙讟 诇讗砖转讬 讜讛专讬 讛讚讘专 讬讚讜注 砖诪诇转 转谞讜 讻讜诇诇转 讻转讬讘讛 讜讞转讬诪讛 讗诇讗 砖讘讗 诇讞拽讜专 诪讗讞专 砖诇讗 讗诪专 诇讛诐 讘讛讚讬讗 讻转讘讜 讗诐 讬讻讜诇讬诐 讗讜转诐 讛砖谞讬诐 诇讜诪专 诇住讜驻专 诇讻转讜讘 讜诇注讚讬诐 诇讞转讜诐 讗讜 讗诐 爪专讬讱 砖讬讻转讘讜讛讜 讜讬讞转诪讜讛讜 讛诐 讘注爪诪诐 讜讘讗 诇讜诪专 砖讛诐 爪专讬讻讬诐 诇讻转讜讘 讜诇讞转讜诐 讜讛讜讗 砖讗诪专 讛专讬 讗诇讜 讬讻转讘讜 讜讬转谞讜 讜砖讗诇讜 讘讙诪专讗 讘诪讛 砖讗诪专 讛专讬 讗诇讜 讬讻转讘讜 讗诐 讚讜拽讗 讻转讘 讬讚诐 专"诇 讛讞转讬诪讛 讗讘诇 讻转讘 讛讙讟 讬讛讜 专砖讗讬诐 诇讜诪专 诇住讜驻专 诇讻转讜讘 讗讜 讗诐 谞讗诪专 砖讗祝 讛讻转讬讘讛 转讛讗 爪专讬讻讛 诇讬注砖讜转 注诇 讬讚诐 讜驻讬专砖讜 讘讛 砖讛讻诇 爪专讬讱 诇讬注砖讜转 注诇 讬讚诐 讛谉 讛讻转讬讘讛 讛谉 讛讞转讬诪讛 讛谉 讛谞转讬谞讛 讜讗注"驻 砖诇讗 讗诪专 诇讛诐 讻转讘讜 讘讛讚讬讗 砖讻诇 砖讗讜诪专 诇砖谞讬诐 讬转谞讜 讻讗讜诪专 讻转讘讜 讜转谞讜 讛讜讗 讜讗驻讬' 谞讗谞住讜 讜讗讬 讗驻砖专 诇讬注砖讜转 注诇 讬讚诐 砖讗讬谉 砖诇讬讞 注讜砖讛 砖诇讬讞 讚诪讬诇讬 谞讬谞讛讜 讜诪讬诇讬 诇讗 诪讬诪住专讬谉 诇砖诇讬讞 讜爪专讬讱 诇讛讬讜转 讗讞讚 诪讛谉 讻讜转讘 讜砖谞讬讛诐 讞讜转诪讬谉 讜讗讞讚 谞讜转谉 讜讗讬谉 爪专讬讱 诇讜诪专 砖讻谉 讗诐 讗诪专 诇讛诐 讘讛讚讬讗 讻转讘讜 讜转谞讜 讜讗诐 讗诪专 诇讛诐 讻转讘讜 诇讘讚 讻讜转讘讬谉 讜讞讜转诪讬谉 砖讻诇 砖讗讜诪专 诇砖谞讬诐 讻转讘讜 讻讜谞转讜 诇讛讬讜转 讛讗讞讚 讻讜转讘 讜砖谞讬讛诐 讞讜转诪讬谉 讗诇讗 砖讗讬谉 谞讜转谞讬谉 讗讗"讻 讘砖讻讬讘 诪专注 讜讞讘专讬讜 注诇 讛讚专讻讬诐 砖讛讜讝讻专讜 讛讗 诇诪讚转 砖讗讬谉 诇住讜驻专 诇讻转讜讘 讜诇讗 诇注讚讬诐 诇讞转讜诐 讗诇讗 讘爪讜讜讬讜 砖诇 讘注诇 砖讗讬谉 砖诇讬讞 注讜砖讛 砖诇讬讞 讘注谞讬谞讬诐 讗诇讜 讜讻谉 讛讚讬谉 讘讗诪专 诇砖诇砖讛 讻转讘讜 讜转谞讜 砖爪专讬讱 砖讬讻转讜讘 讗讞讚 诪讛诐 讜讬讞转诪讜 砖谞讬诐 诪讛诐 讜讬转谉 讗讞讚 诪讛诐 讜讗诐 讗诪专 诇讛诐 讻转讜讘讜 砖讬讛讗 讗讞讚 诪讛诐 讻讜转讘 讜砖谞讬诐 讞讜转诪讬谉 讜讗讬谉 谞讜转谞讬谉 讗诇讗 讗诐 讻谉 讘砖讻讬讘 诪专注 讜讞讘讬专讬讜 讻诪讜 砖讘讬讗专谞讜 讜砖谞讬 讗诇讜 讛讻诇 诪讜讚讬诐 讘讛诐 讗讘诇 讗诐 讗诪专 诇砖诇砖讛 转谞讜 讜诇讗 讗诪专 诇讛诐 讘讛讚讬讗 讻转讘讜 讗注"驻 砖诪诇转 讛谞转讬谞讛 讻讜诇诇转 讻转讬讘讛 讜讞转讬诪讛 讜谞转讬谞讛 谞讞诇拽讜 讘讛 专' 诪讗讬专 讜专' 讬讜住讬 砖诇讚注转 专' 诪讗讬专 讛讜讗讬诇 讜砖诇砖讛 讛诐 讜诇讗 讗诪专 诇讛诐 讘讛讚讬讗 讻转讘讜 诇讗 谞转讻讜谉 诇讛讬讜转 讗讞讚 诪讛诐 讻讜转讘 讜砖谞讬诐 讞讜转诪讬谉 砖诇讗 注砖讗诐 注讚讬诐 讗诇讗 讘讬转 讚讬谉 注砖讗诐 诇讛讬讜转 讛诐 诪砖转讚诇讬诐 讘注谞讬谉 讜专砖讗讬诐 诇讜诪专 诇讗讞专讬诐 诇讻转讜讘 讜诇讞转讜诐 讜诇讬转谉 讜诪驻谞讬 砖讛讜讗 住讜讘专 诪讬诇讬 诪讬诪住专谉 诇砖诇讬讞 讻诇 砖讗讬驻砖专 诇讜诪专 砖讘讬转 讚讬谉 注砖讗诐 讜诇讗 注讚讬诐 讜专' 讬讜住讬 讞诇拽 诇讜诪专 砖讗祝 讘砖诇砖讛 爪专讬讱 诇讬注砖讜转 注诇 讬讚讬 注爪诪谉 诇讛讬讜转 讗讞讚 讻讜转讘 讜砖谞讬诐 讞讜转诪讬谉 讜讗讞讚 谞讜转谉 讜讛讜讗 砖讗诪专 谞诪谞讜 诇砖诇讬讞 专"诇 讛砖讘谞讜 诇砖诇讬讞 砖讗驻讬' 讗诪专 诇讘讬转 讚讬谉 讛讙讚讜诇 砖讘讬专讜砖诇讬诐 转谞讜 讻讜' 讜诇讗 讬讚注讜 诇讻转讜讘 讻讙讜谉 讘讬转 讚讬谉 讞讚砖 砖诇讗 诇诪讚讜 注讚讬谉 诇讻转讜讘 讻转讬讘讛 诪住讜讚专转 讛专讬 讗诇讜 讬诇诪讚讜 讜讬讻转讘讜 讜讬转谞讜 讜讛诇讻讛 讻专' 讬讜住讬:



讜驻讬专砖讜 讘讙诪专讗 砖讗驻讬' 讗诪专 诇讛诐 讗诪专讜 诇住讜驻专 砖讬讻转讜讘 讜诇注讚讬诐 砖讬讞转诪讜 讗讬谞讜 讻诇讜诐 砖讛讜讗 讘注爪诪讜 爪专讬讱 砖讬讗诪专 诇住讜驻专 诇讻转讜讘 讜诇注讚讬诐 诇讞转讜诐 讗讜 砖讬讗诪专 诇砖谞讬诐 讻转讜讘讜 讜讬讛讗 讗讞讚 诪讛诐 讻讜转讘 讜砖谞讬讛诐 讞讜转诪讬谉 讜讗讬谉 讛诇讻讛 讻讚讘专讬 讛讗讜诪专 诪讜讚讛 专' 讬讜住讬 讘讗讜诪专 讗诪专讜 讜讛讘讬讗讜 专讗讬讛 诪诪讛 砖讗诪专讜 讻转讘 住讜驻专 讜注讚 讻砖专 讜讗诪专 专' 讬专诪讬讛 讞转诐 住讜驻专 砖谞讬谞讜 讻诇讜诪专 砖诇讗 讛讜讻砖专 讘讻转讘 讬讚讬 住讜驻专 讜讞转讬诪转 注讚 讗讞讚 讗诇讗 讘讞转诐 住讜驻专 讜讞转讬诪转 注讚 讗讞讚 砖讛诐 讞转讬诪转 砖谞讬 注讚讬诐 讜讛讜爪专讱 诇诇诪讚谞讜 讻谉 诪驻谞讬 砖讗讬谞讛 讗诇讗 诇讚注转 砖讻转讘谞讜 砖讗祝 讘讗讜诪专 讗诪专讜 讻谉 砖讗诇讜 谞讗诪专 诪讜讚讛 专' 讬讜住讬 讘讗讜诪专 讗诪专讜 讛讬讗讱 讛讬讬谞讜 诪讻砖讬专讬谉 讘讞转诐 住讜驻专 讻诇诇 讗祝 讘讞转讬诪转 讗讞专 注诪讜 讜讛讗 谞驻讬拽 诪讬谞讛 讞讜专讘讗 讚讝讬诪谞讬谉 讚讗诪专 诇砖谞讬诐 讗诪专讜 诇驻诇谞讬 讜讬讻转讜讘 讜诇驻诇谞讬 讜驻诇谞讬 讜讬讞转诪讜 讜讗讝诇讬 讛谞讬 讜讞讬讬砖讬 诇讻讬住讜驻讗 讚住讜驻专 讜诪讞转诪讬 诇讬讛 讜诪转讜讱 讻讱 讗诪专 注诇讬讛 专讘 讞住讚讗 诪转谞讬转讬谉 诪谞讬 专' 讬讜住讬 讛讬讗 讚讗诪专 诪讬诇讬 诇讗 诪讬诪住专谉 诇砖诇讬讞 讜讗讬谉 讛住讜驻专 讻讜转讘 讗诇讗 讗诐 讻谉 谞爪讟讜讛 诪驻讬 讛讘注诇 诪注转讛 讘讬谉 讗诪专 诇砖谞讬诐 讘讬谉 讗诪专 诇砖诇砖讛 讘讬谉 讗诪专 转谞讜 讘讬谉 讗诪专 讗诪专讜 讘讬谉 诇讗 讗诪专 讗诪专讜 爪专讬讻讬诐 讛诐 讘注爪诪诐 诇讻转讜讘 注诇 讛讚专讱 砖讛转讘讗专:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

讜诪讛 讙讬讟讜 讗注"讙 讚诇讗 驻专讬砖 讻讬讜谉 讚讗诪专 讻转讘讜 讗注"讙 讚诇讗 讗诪专 转谞讜 讗祝 诪转谞转讜 讻讬讜谉 讚讗诪专 转谞讜 讗注"讙 讚诇讗 拽谞讜 诪讬谞讬讛. 驻讬' 诪爪讬谞讜 讘砖"诪 砖讻诇 讚讘专讬讜 讻讻转讜讘讬谉 讜讻诪住讜专讬谉 讚诪讜 讗讘诇 讘讬讜爪讗 讘拽讜诇专 诇讗 诪爪讬谞讜 [讙讘讬 诪转谞讛 专拽 讙讘讬] 讙讬讟讜 转谞谉 讚住讙讬 诇讬讛 讘讗讜诪专 讻转讜讘讜 讜诪讛拽讬砖讗 讚专讘 讛讜谞讗 讚诪拽讬砖 诇讛讜 讬诇驻讬' 讚讻诇 诪讬讚讬 讚讘讙讟 讻砖专 讘讻转讘讜 讘诇讞讜讚 讘诪转谞讛 谞诪讬 讻砖专 讘转谞讜 讘诇讞讜讚 讗注"讙 讚诇讗 拽谞讜 诪讬谞讬讛 讜讗注"讙 讚拽讬"诇 诪转谞转 砖"诪 讘诪拽爪转 讘注讬讗 拽谞讬谉 讛讗讬 讛讜讬 讻诪爪讜讜讛 诪讞诪转 诪讬转讛 讚讗驻讬诇讜 讘诪拽爪转 诇讗 讘注讬 拽谞讬谉. 诪转谞讬' 诪讬 砖讛讬讛 诪讜砖诇讱 讘讘讜专 讜讗诪专 讻诇 讛砖讜诪注 拽讜诇讜 讬讻转讜讘 讙讟 诇讗砖转讜 讛专讬 讗诇讜 讬讻转讘讜 讜讬转谞讜 讛讘专讬讗 砖讗诪专 讻转讘讜 讙讟 诇讗砖转讬 专爪讛 诇砖讞拽 讘讛 讜诪注砖讛 讘讘专讬讗 砖讗诪专 讻转讘讜 讙讟 诇讗砖转讬 讜注诇讛 诇专讗砖 讛讙讙 讜谞驻诇 讜诪转 讜讗诪专讜 讞讻诪讬诐 讗诐 诪注爪诪讜 谞驻诇 讛专讬 讝讛 讙讟 讜讗诐 讛专讜讞 讚讞驻转讜 讗讬谞讜 讙讟. 驻讬' 讛讬讛 诪讜砖诇讱 讘讘讜专 砖讗讬谉 讗讚诐 讬讻讜诇 诇专讗讜转讜 讜诇讛讻讬专讜 诪讬 讛讜讗 讜讗诪专 讗谞讬 驻诇讜谞讬 讘谉 驻诇讜谞讬 讻诇 讛砖讜诪注 拽讜诇讬 讬讻转讜讘 讙讟 诇讗砖转讬 讛专讬 讗诇讜 讬讻转讘讜 讜讬转谞讜 讗注"驻 砖诇讗 专讗讜讛讜:



讜讚诇诪讗 砖讚 讛讜讛 讗讬 谞诪讬 爪专讛 讛讜转 讜谞转讻讜谞讛 诇拽诇拽诇讛 讜讗住讬拽谞讗 转谞讗 讚讘讬 专' 讬砖诪注讗诇 讘砖注转 讛住讻谞讛 讻讙讜谉 讝讛 砖诪住讜讻谉 诇诪讜转 讘讘讜专 讜讗诐 诇讗 注讻砖讬讜 讗讬诪转讬 住讜诪讻讬谉 注诇 讛拽讜诇 讜讻讜转讘讬谉 讜谞讜转谞讬谉 讗注"驻 砖讗讬谉 诪讻讬专讬谉 讗诐 讛讜讗 讝讛 砖驻讬专砖 砖诪讜:



讛讘专讬讗 砖讗诪专 讻转讘讜 讙讟 诇讗砖转讬 专爪讛 诇砖讞拽 讘讛. 讻讙讜谉 砖诇讗 讗诪专 讻转讘讜 讜转谞讜 讜诪注砖讛 讘讘专讬讗 砖讗诪专 讻转讘讜 讙讟 诇讗砖转讬 讜注诇讛 诇专讗砖 讛讙讙 讜谞驻诇 讜诪转 讜讗诪专讜 讞讻诪讬诐 讗诐 诪注爪诪讜 谞驻诇 讛专讬 讝讛 讙讟 砖讬讚注 讘注爪诪讜 砖讛讬讛 讞诇讜砖 讛专讘讛 讜讗讬讙诇讗讬 诪讬诇转讗 砖讛专讬 谞驻诇 讜诪转 讜讗诐 讛专讜讞 讚讞驻转讜 讗讬谞讜 讙讟 砖诇讗 诪讞诪转 讞诇讬讜 谞驻诇:



诪注砖讛 诇住转讜专 讞住讜专讬 诪讞住专讗 讜讛讻讬 拽转谞讬 讜讗诐 讛讜讻讬讞 住讜驻讜 注诇 转讞讬诇转讜 讛专讬 讝讛 讙讟 讜诪注砖讛 谞诪讬 讘讘专讬讗 讜讻讜'. 讛讛讜讗 讙讘专讗 讚注诇 诇讘讬 讻谞讬砖转讗 讗砖讻讞 诪拽专讬 讬谞讜拽讬 讜讘专讬讛 讚讬转讘讜 讜讬转讬讘 讗讬谞讬砖 讗讞专讬谞讗 讙讘讬讬讛讜 讗诪专 诇讛讜 讘讬 转专讬 诪谞讬讬讻讜 诇讬讻转讘讜 讙讬讟讗 诇讚讘讬转讛讜 诇住讜祝 砖讻讬讘 诪拽专讬 讬谞讜拽讬 诪讬 诪砖讜讬 讗讬谞讬砖 砖诇讬讞讗 讘专讗 讘诪拽讜诐 讗讘讗 讗讬 诇讗 专讘 谞讞诪谉 讗诪专 诇讗 诪砖讜讬 讗讬谞讬砖 砖诇讬讞讗 讘专讗 讘诪拽讜诐 讗讘讗 讜诪注讬拽专讗 诇讗 讗讬讻讜谉 讗诇讗 诇讗讘讜讛 讜诇讛讗讬 讗讬谞讬砖 讗讞专讬谞讗 讜讛砖转讗 讚诪讬转 讗讘讜讛 讘讟诇讛 讛砖诇讬讞讜转. 讜专讘 驻驻讗 讗诪专 诪砖讜讬 讗讬谞讬砖 砖诇讬讞讗 讘专讗 讘诪拽讜诐 讗讘讗 讜讻诇 转专讬 诪讬谞讬讬讛讜 讻砖专讬谉 诇讻讜转讘讜 讜讛诇讻转讗 诪砖讜讬 讗讬谞讬砖 砖诇讬讞讗 砖诇讬讞讗 讘专讗 讘诪拽讜诐 讗讘讗:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讚讗诪专 专讘 讛讜谞讗 讻讜' 讻诪转谞转讜 讻讜' 讜诪讬谞讛 讬诇驻讬谞谉 讗谞谉 谞诪讬 讚诪讛 讙讬讟讜 讻讜' 注讻"诇 诪砖诪注 诇讛讜 讛讗 讚拽讗诪专 讜诪讛 讙讬讟讜 讻讜' 讗讬谉 讝讛 诪讚讘专讬 专讘 讛讜谞讗 讚讗诐 讻谉 讛"诇 转讜诇讛 讘讚讘专讬 注爪诪讜 讜诪讛讬讻讗 驻住讬拽 诇讬讛 讟驻讬 讙讬讟讜 讻诪转谞转讜 诪诪转谞转讜 讻讙讬讟讜 讗讘诇 讜讚讗讬 讚转诇诪讜讚讗 诪讚拽讚拽 诇讬讛 讛讻讬 诪讚诪讚诪讛 诇讛讜 讗讛讚讚讬 讚讙讬讟讜 讻诪转谞转讜 诪住转讘专讗 讚讛"讛 讘讛讬驻讱 讚诪转谞转讜 讻讙讬讟讜 讜讛转讜住驻讜转 砖讻转讘讜 诇拽诪谉 讜讗诐 转讗诪专 讜专讘 讛讜谞讗 诪讛 讛讜爪专讱 讻讜' 诇讗讜 讚讜拽讗 专讘 讛讜谞讗 讗诇讗 转诇诪讜讚讗 讚诪讚拽讚拽 诇讬讛 讛讻讬 诪讚讘专讬 专讘 讛讜谞讗 讜诪讛专砖"诇 讻转讘 讚拽砖讛 诇专砖"讬 拽讜砖讬讬转 讛转讜住驻讜转 诪讛 讘讗 专讘 讛讜谞讗 诇讛砖诪讬注 诇谞讜 讻讜' 讗诇讗 讚转诇诪讜讚讗 讚诪讚拽讚拽 讛讻讬 诪讚讘专讬 专讘 讛讜谞讗 讻讜' 注讻"诇 注"砖 讚讘专讬讜 转诪讜讛讬诐 讛诐 讚诪讛 转讬拽谉 专砖"讬 讘讝讛 讚讗讻转讬 转拽砖讬 诇谉 讚诪讛 讘讗 转诇诪讜讚讗 诇讛砖诪讬注谞讜 讚讘专 讝讛 诪讚讘专讬 专讘 讛讜谞讗 讛讗 驻砖讬讟讗 讛讬讗 讻讜' 讻诪讜 砖讛拽砖讜 讛转讜住驻讜转 诇专讘 讛讜谞讗 讜诇驻讬 转讬专讜爪诐 砖诇 讛转讜住驻讜转 讜讚讗讬 讚谞讬讞讗 讙诐 诇专讘 讛讜谞讗 讜讚讜"拽:


讘讚"讛 诇讗讞专 诪讬转讛 诪讬 讗讬讻讗 讻讜' 讜诪砖注转 诪讬转讛 讛讜讝拽拽讛 诇讬讘诐 讻讜' 注讻"诇 谞专讗讛 砖讘讝讛 讬转讬讬砖讘 诪讛 砖诪拽砖讬诐 诪讗讬 诪砖谞讬 诇讬讛 讟驻讬 诪诪讛 砖讛拽砖讛 诇讜 讚讗诪讗讬 讗讬谉 讙讟 诇讗讞专 诪讬转讛 讻讬讜谉 讚诪转谞讛 讗讬转讗 讜拽讗诪专 讚讗讬谞讜 讚讜诪讛 讚讙讟 诇讗讞专 诪讬转讛 诇讗 砖讬讬讱 讻讬讜谉 讚诪讬讚 砖诪转 转讻祝 讛讜讝拽拽讛 诇讬讘诐 讜讗讬谉 诪拽讜诐 诇讙讟 诇讻转讜讘 讜诇讬转谞讜 诇讗讞专 诪讬转讛 讗讘诇 诪转谞讛 转讬讻祝 讜诪讬讚 砖诪转 讞讬讬诇讗 砖驻讬专 讜讘诪诇转讗 讚诇讗 砖讬讬讱 讘讙讟 讜讚讗讬 讚讗讬谉 诇讚诪讜转 诇诪转谞讛 讜诪讛专砖"诇 讻转讘 讘讝讛 讚专讱 讗讞专 讜讗讬谉 诇讛讗专讬讱 讜讚讜"拽:


转讜住' 讘讚"讛 讻讚讬 诇讬讬驻讜转 讻讜' 讜谞专讗讛 砖诇讗 专爪讛 诇讜诪专 砖讬讛讗 讻诇 讛讛驻住讚 讻讜' 讜讛砖转讗 讚讻讜诇讜 讗讞专讬讜转 讻讜' 注讻"诇 讜诇驻讬 诪讛 砖驻讬专砖讜 讛转讜住驻讜转 诇注讬诇 讚讛讬讛 讻讗谉 讚诪讬 讬讬谉 砖讻讘专 谞诪讻专 讜讬讬谉 砖诇讗 谞诪讻专 诪爪讬谞讜 诇驻专讜砖讬 砖驻讬专 砖讗诐 讛讬讛 讗讜诪专 转谞讜 诇讜 讬讬谉 讜讛讞诪讬抓 讻诇 讛讬讬谉 砖诪驻住讬讚 讛讻诇 讜讛砖转讗 讚讻讜诇讜 讗讞专讬讜转 讗讬谞讜 诪驻住讬讚 讻诇诇 讜拽"诇:


讘讚"讛 讜诇讬讞讜砖 讻讜' 讜讻注讬谉 注讜讘讚讗 讚讬讛讜砖注 砖专讗讛 讗讜转讜 讜讞专讘讜 砖诇讜驻讛 讻讜' 注讻"诇 讜诇砖讜谉 讛转讜住驻讜转 讘驻专拽 拽诪讗 讚诪讙讬诇讛 讜讻谉 讛讬讛 讬讛讜砖注 爪专 注诇 讬专讬讞讜 讘砖讚讛 专讞讜拽 诪诪讞谞讛 讬砖专讗诇 讻讜' 注"砖 讜拽"诇:


讘讚"讛 讗诪专 诇砖谞讬诐 讻讜' 讛"诪 诇诪讘注讬 讘讗讜诪专 诇砖谞讬诐 转谞讜 讘诇讗 讻转讘讜 讻讜' 注讻"诇 讚讛讬讬谞讜 诪诇转讗 讙讜驻讗 讚转谞讬 讘专讬砖讗 讚诪转谞讬' 讗讘诇 诪讗诪专 诇砖诇砖讛 讻转讘讜 讜转谞讜 讚转谞讬 诇讬讛 谞诪讬 讘诪转谞讬转讬谉 诇讗 拽砖讬讗 诇讛讜 讚讜讚讗讬 诇讗 诪爪讬 诇诪讘注讬 讘讬讛 诇驻讬 诪讛 砖驻讬专砖讜 诇拽诪谉 讚诇讛讻讬 诪讘注讬讗 诇讬讛 诇砖诪讜讗诇 诪砖讜诐 讚住"诇 讞转诐 住讜驻专 讜注讚 驻住讜诇 讜讗诐 讻谉 讻砖讗诪专 诇砖谞讬诐 讻转讘讜 讜转谞讜 讛讜讛 诇讬讛 讻讗讬诇讜 讗"诇 讗诪专讜 诇讗讞专 诇讻转讜讘 讗讜 诇讞转讜诐 注诪讻诐 讗讘诇 讘讗讜诪专 诇砖诇砖讛 讻转讘讜 讜转谞讜 诇讗 讗诪专讬谞谉 讻讗讬诇讜 讗诪专 诇讛诐 讗诪专讜 诇讗讞专 讗诇讗 砖讗讞讚 诪讛诐 讬讻转讜讘 讜讛砖谞讬诐 讬讞转诪讜 讜讚讜"拽:





讞讻诪转 砖诇诪讛

讙诪' 讗祝 讙讟 讬砖谞讜 诇讗讞专 诪讬转讛 讻讜'. 谞"讘 讬砖 诪拽砖讬诐 诪讛 讛砖讬讘 讛转专爪谉 讬讜转专 诪诪讛 砖讛拽砖讛 讛诪拽砖谉 讛诇讗 讙诐 讛诪拽砖谉 讬讚注 砖讗讬谉 讙讟 诇讗讞专 诪讬转讛 讜谞专讗讛 砖专讘讬 讗讘讛讜 讛拽砖讛 诪讗讞专 砖讘讗转 诇讚诪讜转 诪转谞讛 诇讙讟 讛诇讗 诪转谞讛 讗讬谞讛 砖讜讛 诇讙讟 讗驻讬诇讜 讘诪讛 讚诪住转讘专 诇讚诪讜转 讚诪转谞讛 讛讬讻讗 砖讗诪专 讛砖讻"诪 讘讞讬讬诐 讻转讘讜 讜转谞讜 讗讝 谞讜转谞讬谉 讗驻讬诇讜 讗讞专 诪讬转讛 讗诐 讻谉 讙讟 砖讻讬讘 诪专注 谞诪讬 讻砖讗诪专 讻转讘讜 讗讜 转谞讜 讬转谞讜 讗驻讬诇讜 诇讗讞专 诪讬转讛 讜讝讛讜 诇讬转讗 讘讜讚讗讬 讗诇诪讗 讚诇讗 讚诪讬 讙讟 诇诪转谞讛 讜诪砖谞讬 讛讻讬 讛砖转讗 讘砖诇诪讗 诪转谞讛 讗驻讬诇讜 讗诐 诪爪讜讛 诇讛讚讬讗 砖讬转谞讜 诇讗讞专 诪讬转讛 谞讜转谞讬谉 讜讙讘讬 讙讟 讛讬讻讗 砖讗讜诪专 砖讬转谞讜 诇讗讞专 诪讬转讛 驻砖讬讟讗 砖讗讬谉 讻讜转讘讬谉 讜谞讜转谞讬谉 讜讝讛讜 诪谉 讛住讘专讗 砖讛讻诇 讬讜讚注讬诐 讜诪砖讜诐 讛讻讬 诇讬讻讗 诇讚诪讜讬讬 讙讟 诇诪转谞讛 讘讻讬 讛讗讬 讙讜讜谞讗 讜讚讜"拽. 专砖"讬 讘讚"讛 讚讗诪专 专讘 讛讜谞讗 讘驻专拽 诪讬 砖讗讞讝讜. 谞"讘 驻讬专讜砖 专爪讛 诇讜诪专 砖讝讜 讗讬谞讜 诪讚讘专讬 专讘 讛讜谞讗 讻诇诇 讜讗注"驻 讚讘驻专拽 诪讬 砖讗讞讝讜 讗讬转讗 谞诪讬 诇讛讗 诪讻诇 诪拽讜诐 住讘专 专砖"讬 讚讝讜 讗讬谞讜 讗诇讗 诪讚讘专讬 讛转诇诪讜讚 讚讗诇"讻 讛诇"诇 谞诪讬 讜诪转谞转讜 讻讙讬讟讜 讜诪讚讗诪专 讜诪讛 讙讬讟讜 诪砖诪注 讚转诇诪讜讚讗 讛讜讗 讚讚讬讬拽 讛讻讬 讜讚讜"拽 讜讗驻砖专 讚拽砖讛 谞诪讬 诪讛 讘讗 专讘 讛讜谞讗 诇讛砖诪讬注 诇谞讜 讚讛讗 驻砖讬讟讗 讚诪转谞转 砖讻讬讘 诪专注 讘讻讜诇讛 讗讜 诪爪讜讛 诪讞诪转 诪讬转讛 讚诇讗 讘注讬 拽谞讬谉 讗诇讗 转诇诪讜讚讗 讛讜讗 讚讚讬讬拽 讛讻讬 诪讚讘专讬 专讘 讛讜谞讗 砖讻讱 讛讜讗 驻住拽 讛诇讻讛 讗讻谉 讛转讜住' 住"诇 砖诪讚讘专讬 专讘 讛讜谞讗 讛讜讗 讜诪转专爪讬谉 谞诪讬 诪讛 砖讘讗 诇讛砖诪讬注 诇谞讜 讜讚讜"拽. (注讬讬谉 讘诪讛专砖"讗):


讘讚"讛 讘诪拽爪转 讻讜' 诪讞诪转 诪讬转讛 讛讜讗讬诇 讻讜'. 专讘 讗讬谉 讻讗谉 讛讜讻讞讛 砖诪爪讜讛 诪讞诪转 诪讬转讛 讜砖诪讗 讻诪转谞转 讘专讬讗 讛讜讗 诇讗驻讜拽讬 讘讻讜诇讛 诪讚诇讗 砖讬讬专 诇注爪诪讜 讘讜讚讗讬 诪讞诪转 诪讬转讛 讛讜讗 讜讚讜"拽. (注讬讬谉 讘诪讛专砖"讗):


转讜住' 讘讚"讛 讻讚讬 讻讜' 讬砖 诇讜 讚讬谉 砖讻讬讘 诪专注 讻讜'. 专讘 谞"诇 诪爪讜讛 诪讞诪转 诪讬转讛:





专砖"砖

专砖"讬 讚"讛 讚诪爪讜讛 诪讞诪转 诪讬转讛 讛讜讗. 砖讛讬讜爪讗 讘拽讜诇专 讗讬谞讜 讞讜讝专. 拽"拽 诪诇注讬诇 (讻讞 讘) 诇诇"讘 讚专讘 讬讜住祝 讚诪讜拽讬诐 诇讛讗 讚讛讬讜爪讗 诇讬讛专讙 谞讜转谞讬谉 注诇讬讜 讞讜诪专讬 讞讬讬诐. 讘讘"讚 砖诇 注讜讘讚讬 讻讜讻讘讬诐. 讜注讬' 讘专讗"砖 诇砖讜谉 讛讬专讜砖诇诪讬 砖讻诇 拽讜诇专 讘讞讝拽转 住讻谞讛:



讘诪砖谞讛 讻诇 讛砖讜诪注 讗转 拽讜诇讜 讬讻转讜讘 讙讟 讻讜'. 谞专讗讛 讚讗祝 讚转谞谉 诇拽诪谉 讗诪专 诇注砖专讛 讻讜' 讻讜诇讻诐 讻转讜讘讜 讻讜' 讜讻讜诇诐 讞讜转诪讬谉. 讛讻讗 住讙讬 讘转专讬 讗祝 讚讗诪专 讻诇 讚专"诇 砖谞讬诐 诪讻诇 讛砖讜诪注讬诐 注讬' 住谞讛讚专讬谉 (驻讗) 讗诇讗 讘讗讞转 诪讻诇 讗诇讛 讻讜' 讜讻讜诇讻诐 砖讗谞讬 砖讛讬讜 讻讜诇诐 讘驻谞讬讜 讜讬讚注讬 诇讛讜:



讙诪专讗 讜讚诇诪讗 爪专讛 讛讬讗. 谞"诇 讚讛讻讗 砖讬讙专转 诇讬砖谞讗 讚讬讘诪讜转 (拽讻讘) 谞拽讬讟 讚讻讗谉 讛"诪 诇讗拽砖讜讬讬 讚诇诪讗 讗讬砖 讗讞专 讛讜讗 讻讚转谞谉 讘讘"讘 (拽住"讝) 讜讘诇讘讚 砖讬讛讗 诪讻讬专谉. 讜拽"诇 讘讬谉 讗讚讛讻讗 讜讘讬谉 讗讚讛转诐 诪讚讜注 诪讻诇 讛讞诪砖 谞砖讬诐 转驻住 爪专讛 讜讛诇讗 讞诪讜转讛 谞讝讻专转 专讗砖讜谞讛 讘诪砖谞讛 讚' 驻讟"讜 讚讬讘诪讜转. 讜讗讜诇讬 讛讜谞讞 砖诐 爪专讛 注诇 讻讜诇谉 讚讛谉 爪专讜转 讜砖讜谞讗讜转 讗讜转讛. 讜注诪砖"讻 讘讘"诪 (讬讜"讚):



讘诪砖谞讛 讛讘专讬讗 讻讜' 专爪讛 诇砖讞拽 讘讛. 讘转讜专"注 谞转拽砖讛 讘讝讛 注"砖. 讜诇"谞 讚讘讗 诇讜诪专 讚讗注"驻 砖谞住注 转讬讻祝 诇讚专讱 专讞讜拽讛 (砖诇讗 讘讚专讱 诪讚讘专) 讜谞砖转讛讛 砖诐 (注讬' 讘"砖 住讬' 拽诪"讗 住"拽 讻讙) 讜住讚"讗 讚讜讚讗讬 讻讜讜谉 砖讬转谞讜 诇讛 讙"讻 拽诪"诇 讚讗诪专讬' 专爪讛 诇砖讞拽 讘讛:



讙诪专讗 讗诪专 专讘讗 讛诇讻转讗 诪砖讜讜 讗讬谞砖讬 讻讜'. 讘专讬"祝 讛讙讬' 讜讛诇讻转讗 讻讜' 讘诇讗 砖诐 专讘讗 注诇讛 讜讻谉 谞讻讜谉 讚专"驻 讛讬讛 转诇诪讬讚 专讘讗 讜诇讗 砖讬讬讱 砖讬驻住讜拽 讛诇讻讛 讻讜讜转讬讛. 讜讘专讗"砖 谞砖诪讟 诇讙诪专讬 讛讜讛诇讻转讗 讘砖讙讙转 讛诪注转讬拽:



转讚"讛 讜诇讬讞讜砖. 诪讜转专 诇讬转谉 砖诇讜诐 诇讞讘讬专讜 讜诪讻讬专讜. 专"诇 讗讜 诇讗' 诪诪讻讬专讬讜:



讘讗"讚 讜讻"诪 讘讬专讜砖诇诪讬 讻讜' 讜诪砖讬讗讬谉 注驻"讬 讘"拽 讜诪驻专砖 讜讛讜讗 讚讞讝讜 讘讘讜讗讛. 诪讛讬专讜砖诇诪讬 讛讝讛 专讗讬讛 诇讛转讜讬"讟 砖诐 讘讬讘诪讜转 讚诪驻专砖 讘"拽 讛讬讬谞讜 诪讛 讚诪驻专砖 讗讞"讻 诪注砖讛 讘讗讞讚 讻讜' 注"砖:





讙诇讬讜谉 讛砖"住 - 专讘讬 注拽讬讘讗 讗讬讙专

转讜讚"讛 讜诇讬讞讜砖 讻讜' 诇讞讘讬专讜 讜诪讻讬专讜. 诇砖讜谉 讜诪讻讬专讜 讗讬谞讜 诪讜讘谉 诇讬 讚讻讬讜谉 讚诇讗 讞讬讬砖讬谞谉 讘注讬专 诇砖讚 诪讛 爪专讬讱 诇讛讬讜转 诪讻讬专讜 讜讻讬 讗讬谉 谞讜转谞讬谉 砖诇讜诐 诇讗讚诐 砖讗讬谞讜 诪讻讬专讜:





讞讬讚讜砖讬 讞转"住

讜讚讬诇诪讗 爪专讛 讛讬讗. 讜诪住讬拽 讘砖注转 讛住讻谞讛 讻讜转讘讬诐 讗注驻"讬 砖讗讬谉 诪讻讬专讬谉 讜讚注转 讛驻讜住拽讬诐 讚诇讗 讞讬讬砖讬谞谉 诇爪专讛 讚诇讗 砖讻讬讞讗 讗讘诇 讘讘讜讗讛 讚讘讘讜讗讛 爪专讬讱 讚讘讗讜转谉 讛诪拽讜诪讜转 砖讻讬讞讬 砖讚讬诐 讟驻讬 诪讞砖砖 爪专讛. 讜谞专讗讛 讚讛讬讬谞讜 讚讞砖砖 砖谞讗转 爪专讛 诇讗 砖讻讬讞讬 讻讜诇讬 讛讗讬 讻诪讜 砖讚讬诐. 讗驻讬' 讬砖 爪专讛 讘驻谞讬谞讜 诪"诪 砖谞讗讛 讛诪拽诇拽诇转 诇讗 砖讻讬讞讗 讗讘诇 专砖"讬 讘讬讘诪讜转 驻讬' 讚讬诇诪讗 爪专讛 砖谞砖讗 讗砖讛 讘诪拽讜诐 讗讞专 驻讬' 讜讚讗讬 讗讬 讗讬讻讗 爪专讛 讘驻谞讬谞讜 讞讬讬砖讬谞谉 讟驻讬 诪砖讚讬诐 讗诇讗 讗讚诐 砖诪讜讞讝拽 讗爪诇讬谞讜 讜诇讗 讬讚注讬谞谉 诇讜 讗砖讛 讗讞专转 讜讗谞谉 谞讬拽讜诐 讜谞讬讞讜砖 砖诪讗 讬砖 诇讜 讗砖讛 讘诪拽讜诐 讗讞专 讜讗谞讞谞讜 诇讗 谞讚注 讝讛 诇讗 砖讻讬讞讗 讜诇讗 讞讬讬砖讬谞谉 讘砖注转 住讻谞讛. 讜讻讘专 讻转讘谞讜 诪讝讛 诇注讬诇 讘住讜讙讬' 讚砖讬讬专讜转 诪爪讜讬讜转:


讛讜讻讬讞 住讜驻讜 注诇 转讞诇转讜. 注讬讬谉 住驻"讘 讚讞讜诇讬谉 讚讘注讬' 讙"讻 讛讜讻讬讞 转讞诇转讜 讚讛讬讬谞讜 讚讗诪专 转讞诇讛 讻转讘讜 讜注"砖. 讜驻砖讜讟 讚讜拽讗 转讞讬诇转讜 砖诇 注爪诪讜 讜住讜驻讜 砖诇 注爪诪讜 讛讜讗 注爪诪讜 讗诪专 讻转讘讜 讜讛讜讗 注爪诪讜 谞驻诇 讜诪转 讗讘诇 讗诐 讗诪专 讻转讘讜 讜讻讚讜诪讛 讜砖讜讘 谞驻诇 讗' 诪谉 讛讙讙 讜诇讗 谞讬讻专 诪讬 讛讜讗 诇讗 谞讗诪专 讛讜讻讬讞 转讞讬诇转讜 讘讗讜诪专讜 讻转讘讜 砖讝讛讜 砖谞驻诇 诇驻谞讬谞讜 讞诇讬诇讛 诇讗 讬注诇讛 注诇 讛讚注转 讜砖诐 讘讬讗专转讬 讘注讛"讬:


讛讛讜讗 讙讘专讗 讚注诇 诇讘讬 讻谞讬砖转讗 讜讻讜'. 讛讟讜专 驻讬' 注讜讘讚讗 讚讗 讘砖诇讬讞 讛讜诇讻讛 讜转诪讛 讛专讬讘"讬 讛讗 讘砖"住 讘砖诇讬讞 讻转讬讘讛 讜谞转讬谞讛 讗讬转诪专 讗注"讙 讚讗讬谉 谞驻拽讜转讗 诇讚讬谞讗 诪"诪 诪"讟 诇砖谞讜转 诪诪讗讬 讚讗讬转诪专 讘砖"住. 讜谞诇注"讚 讚诇讛讟讜专 住"诇 讗讜诪专 讗诪专讜 驻住讜诇 讜讙诐 讞转诐 住讜驻专 讜注讚 讗讬谞讜 讗诇讗 讻砖专 讘讚讬注讘讚 讗"讻 讻砖讬讗专注 诇驻谞讬谞讜 讻讻讛 讘讜讚讗讬 讬砖 诇谞讜 诇讜诪专 砖讻讜讜谞转讜 讛讬讛 砖谞讬诐 讬讞转诪讜 讞转诐 讬讚谉 讜讗' 诪讛诐 讛砖诇讬砖讬 讬讻转讜讘 讜诇讗 砖砖谞讬诐 讬讞转诪讜 讜讬爪讜讜 诇讗' 诪讘讞讜抓 诇讻转讜讘 讚讛讜讛 讗讜诪专 讗诪专讜 讜诇讗 砖讬讞转诪讜 讛诐 讜讗' 诪讛诐 讬讻转讜讘 讜讛"诇 讞转诐 住讜驻专 讜注讚 谞诪讬 诇讗讜 砖驻讬专 讚诪讬 讜诪讻"砖 讗讬 讞转诐 住讜驻专 讜注讚 驻住讜诇 诪诪砖 讜讗讜诪专 讗诪专讜 讻砖专 讜诇讗 转注砖讛. 驻砖讬讟讗 讚讬砖 诇谞讜 诇讜诪专 砖讻讜讜谞转讜 讛讬讛 注诇 讛砖诇讬砖讬 讛讝讛 砖砖诪注 拽讜诇讜 讛讜讗 讬讻转讜讘 讜讗"讻 注"讻 诪注砖讛 砖讛讬讛 砖讻讘专 讻转讘 讛讘谉 讜讞转诐 讛讗讘 讘爪讬专讜祝 讛砖谞讬 讜砖讜讘 砖讻讬讘 讛讗讘 讜谞住转驻拽讜 讗讬 砖讜讬 讘谉 砖诇讬讞 诇讛讜诇讻讛:


讗诪专 诇砖谞讬诐. 诪讚诇讗 讗诪专 讛讗讜诪专 诇砖谞讬诐 诪砖诪注 讗讚诇注讬诇 拽讗讬 讛讘专讬讗 砖讗诪专 讻转讘讜 讜诇讗 讗诪专 转谞讜 讗讬谞讜 讗诇讗 讻诪爪讞拽 讗讘诇 讗诪专 转谞讜 讘诇讗 讻转讘讜 讛专讬 讗诇讜 讬讻转讘讜 讜讬转谞讜. 讗注驻"讬 砖诇讗 讗诪专 讗诇讗 转谞讜 诪"诪 讙诐 讛讻转讬讘讛 讘讻诇诇. 讜讘讝讛 讬讜讘谞讜 讚讘专讬 讬专讜砖诇诪讬 砖讘讗 诇讛讜讻讬讞 诪住讬驻讗 讗诪专 诇砖诇讜砖讛 讻转讘讜 讜转谞讜 砖"诪 专讬砖讗 专"诪 讛讬讗. 讜专讜爪讛 诇讜诪专 讚专讬砖讗 讛讜诪"诇 讗讬谞讜 注谞讬谉 讻诇诇 诇讚讬谞讗 讚专"诪 讜专"讬 讜诇讗 讘讗 诇诪注讟 讚讗诇讜 讚讜拽讗 讬讻转讘讜 讜讬转谞讜 讜诇讗 讗讞专讬诐. 讗诇讗 诇讗 讘讗 讗诇讗 诇讜诪专 砖讗注驻"讬 砖诇讗 讗诪专 讗诇讗 转谞讜 诪"诪 讬讻讜诇讬诐 诇讻转讜讘 讜诇讬转谉 讜诇讗 讘讗 诇诪注讟 讗讞专讬诐 讗讱 诪讚谞拽讟 讘讞讚 讘讘讗 讜讻讜' 讗诐 讗诪专 诇讙' 讻转讘讜 讜转谞讜 讜讘讙' 讘讜讚讗讬 讗转讗 诇讗砖诪讜注讬谞谉 讛专讬 讗诇讜 讜诇讗 讗讞专讬诐 讬讻转讘讜 讜讬转谞讜 诪讟注诪讗 讚诪讞诇讜拽讜转 专"诪 讜专"讬 讛讛"谞 讘砖谞讬诐 讛讚讬谉 讻谉. 讜注讬讬谉 诇注讬诇 讻"讟 注"讗 转讜住' 讚"讛 诪砖讜诐 讜讻讜' 砖讻转讘 讗讙讘 讻转讘讜 转谞讬 转谞讜 讜谞专讗讛 拽爪转 讚讞讜拽. 讜讘讞讬' 专砖讘"讗 讘讝讛 讚讘专讬诐 砖拽砖讬诐 诇讛讘讬谞诐. 讛谞诇注"讚 注"驻 诪"砖 讚 转谞讜 拽诪"诇 谞诪讬 讗注驻"讬 砖诇讗 讗诪专 讗诇讗 转谞讜 诪讻诇 诪拽讜诐 讬讻转讘讜. 讜讗诇讜 诇讗 讘讗 诇讗砖诪讜注讬谞谉 讗诇讗 讛讱 诪讬诇转讗 诇讞讜讚 砖驻讬专 砖讬讬讱 诇诪讬转谞讬 讛专讬 讗诇讜 讬讻转讘讜 讜讬转谞讜. 讗讱 讻讬讜谉 砖讘讗 诇讛砖诪讬注谞讜 讙"讻 讛诐 讘注爪诪诐 讬讻转讘讜 讜诇讗 讗讞专讬诐 注"讻 拽砖讛 拽爪转 诇砖讜谉 转谞讜 讚讛讗 谞转讬谞讛 讗驻讬' 讘讗讞专讬诐. 讜讛谞讛 讛讜住讬祝 专砖讘"讗 讚讗驻讬' 讗讬 谞讬诪讗 讘砖谞讬诐 讘注讬' 砖讛诐 讬转谞讜 讚讜拽讗 诪"诪 讘砖诇砖讛 诇专"诪 讚讛讜讛 讘"讚 讜专拽 诪砖讜诐 砖讛讜住讬祝 诇讜诪专 讻转讘讜 讗诪专讬谞谉 讚拽驻讬讚 讗"讻 转讬谞讞 讘讻转讬讘讛 拽驻讬讚 讗讘诇 诇注谞讬谉 谞转讬谞讛 讛"诇 讘"讚 讜讬爪讜讜 诇讗讞专讬诐 诇讬转谉 讜讗"讻 诇注谞讬谉 砖诇砖讛 讛讜讛 讜讚讗讬 讬转谞讜 诇讗讜 讚讜拽讗 讜诇注谞讬谉 砖谞讬诐 讻讘专 讻转讘谞讜 讚爪专讬讱 诇讜诪专 讬转谞讜 诇讜诪专 讗注"讙 讚诇讗 讗诪专 讗诇讗 转谞讜 诪"诪 讬讻转讘讜 讜讬转谞讜 讜讗"讻 讗讬讬讚讬 讚谞拽讟 转谞讜 诇注谞讬谉 砖谞讬诐 诪砖讜诐 讛谞"诇 转谞讬 谞诪讬 讙讘讬 砖诇砖讛 讜诇注讜诇诐 讘讬谉 讘砖谞讬诐 讘讬谉 砖诇砖讛 讬转谞讜 诇讗讜 讚讜拽讗. 讜讚注 讚诇注讬诇 讗诪专讬谞谉 讗讬讻讗 讘讬谞讬讬讛讜 砖诇讬讞 诪转谞讛 讛"讛 讛讜诪"诇 讗"讘 砖讻"诪 砖讗诪专 讻转讘讜 讚诪砖讜诐 讘讝讬讜谉 诇讬讻讗 讚讗讬谉 讘讻讞讜 诇讻转讜讘 讜讗驻讬' 诇诪讬诪专 转谞讜 讜诇讙诪讜专 讚讘讜专讜 讗讬谞讜 讬讻讜诇 诪讻"砖 诇讻转讜讘 讘注爪诪讜. 讜诇专讗讘"讚 谞诪讬 讚住讘专 讛讘讝讬讜谉 讛讜讗 砖讘讜砖讛 诇讜 诇讙专砖 讗砖转讜 讛讬讬谞讜 诪讞诪转 拽讟讟讛 讗讘诇 砖讻"诪 讗讚专讘讗 讟讜讘 注讜砖讛 讘注诇讬讜 砖诇讗 诇注讙谉 讗砖转讜. 讜诇讛专讗讘"讚 诇讗 讛讜讛 爪专讬讱 诇讜诪专 讛讻讗 诪讘注诇 诇讗 拽驻讬讚 讗诇讗 讛讜"诪 诇诪讬诪专 讘砖讜诇讞 诪诪讚"讛 诇讬讻讗 拽驻讬讚讗 讗驻讬' 讘讻转讬讘讛 讚讗讬谉 讻讗谉 讘讜砖讛 砖讛专讬 诇讟讜讘转讛 诪讙专砖讛 诪"诪 讛讜诪"诇 讛讱 讗讬讻讗 讘讬谞讬讬讛讜 讗诇讗 讘注讬 诇诪讬诪专 讗讬讻讗 讘讬谞讬讬讛讜 讚砖诇讬讞 诪转谞讛 讚驻诇讬讙讜 讘讬' 专讘 讜砖诪讜讗诇 诇讛讚讬讗. 讜驻谞讬 讬讛讜砖注 砖诐 讛拽砖讛 讗讬 住"讚 诇诪"讚 诪砖讜诐 诪讬诇讬 讘谞转讬谞讛 诇讬讻讗 诪砖讜诐 诪讬诇讬 讗"讻 讛讜诇"诇 谞转讬谞讛 讗讬讻讗 讘讬谞讬讬讛讜 讚诪砖讜诐 讘讝讬讜谉 讗讬讻讗 诇讞讚 转讬' 讘转讜住' 讜诪砖讜诐 诪讬诇讬 诇讬讻讗 讜诇拽"诪 讚讛讗 讘诇讗"讛 讛讜诪"诇 讗讬讻讗 讘讬谞讬讬讛讜 砖讻"诪 讗诇讗 讘注讬 诇诪讬诪专 讗"讘 讚驻诇讬讙讬 讘讬' 专讘 讜砖诪讜讗诇:





驻谞讬 讬讛讜砖注

专砖"讬 讘讚"讛 讙讬讟讜 讻诪转谞转讜 讜诪讬谞讛 讬诇驻讬谞谉 讗谞谉 谞诪讬 讻讜' 注讻"诇. 诇讻讗讜专讛 诇拽诪谉 讚祝 注"讘 诪讬讬转讬 讛砖"住 注讬拽专 诪讬诪专讗 讚专"讛 讜诪住讬拽 谞诪讬 诇讛讗 诪讬诇转讗 讚诪讛 讙讬讟讜 讗注"讙 讚诇讗 驻专讬砖 讗"讻 诪砖诪注 讚专"讛 讙讜驻讗 拽讗诪专 诇讛 讚讛讗 诇讗 砖讬讬讱 讛转诐 讻诇诇 讛讗讬 诪讬诇转讗 讻讬 讛讬讻讗 讚谞讬诪讗 讚讛转诐 谞诪讬 住转诪讗 讚转诇诪讜讚讗 拽讗 讚讬讬拽 讛讻讬 诪诪讬诇转讗 讚专"讛 讜爪"注. 讗诪谞诐 诪讛 砖讛讻专讬讞讜 诇专砖"讬 讝"诇 诇驻专砖 讻谉 谞专讗讛 诪砖讜诐 讚拽砖讬讗 诇讬讛 拽讜砖讬转 讛转讜住驻讜转 讚诪讗讬 讗讬爪讟专讬讱 诇讬讛 诇专"讛 诇讗砖诪注讬谞谉 讛讗 驻砖讬讟讗 诇谉 诪诪转谞讬转讬谉 讚讘讘讗 讘转专讗 讚诪爪讜讛 诪讞诪转 诪讬转讛 讗讜 砖讻"诪 讘讻讜诇讛 诇讗 讘注讬 拽谞讬谉 讜注诇 诪讛 砖转讬专爪讜 讘转讜住' 讚讗转讗 诇讗砖诪注讬谞谉 讗讬讜爪讗 讘拽讜诇专 拽砖讬讗 诇讬 讟讜讘讗 讚讗诐 讻谉 讗诪讗讬 讛讜爪专讱 讛砖"住 诇讜诪专 讗诇讗 专讘讬 讗讘讗 讛讻讬 拽砖讬讗 诇讬讛 讞诪专讗 诇讗 拽讗诪专 砖讗讬谉 讝讛 讻诇诇 诪注讬谉 讚讘专讬讜 讛专讗砖讜谞讬诐 讜讘驻砖讬讟讜转 讛"诪 诇诪讬诪专 讚专讘讬 讗讘讗 讛讻讬 拽砖讬讗 诇讬讛 讚讻讬讜谉 讚诇拽讜砖讟讗 讚诪讬诇转讗 诇讬转 诇讬讛 诇专讘讬 讗讘讗 讛讗 诪讬诇转讗 讚讙讬讟讜 讻诪转谞转讜 诪讚讗诪专讬' 讘住诪讜讱 诪讻诇诇 讚专讘讬 讗讘讗 住讘专 诪爪讜讛 诪讞诪转 诪讬转讛 讘注讬 拽谞讬谉 讜讛讗 拽讬"诇 讚诇讗 讘注讬 拽谞讬谉 讜讗诪讗讬 诇讗 讗拽砖讬谞谉 诪讙讜驻讗 讚注"讻 诇讗 讘注讬 拽谞讬谉 讚讙讬讟讜 讻诪转谞转讜 讗注"讻 讚驻砖讬讟讗 诪讬讛讗 诇转诇诪讜讚讗 讚专"讗 诇讬转 诇讬讛 讙讬讟讜 讻诪转谞转讜 诇注谞讬谉 诪爪讜讛 诪讞诪转 诪讬转讛 讻诪讜 砖讗驻专砖 讘住诪讜讱 讗讜 诪砖讜诐 讚讗谞谉 谞诪讬 诇讗 拽讬"诇 讻诇诇 注讬拽专 诪讬诪专讗 讚专讘 讛讜谞讗 讘讙讬讟讜 讻诪转谞转讜 讻讚诪住拽讬谞谉 诇拽诪谉 讚祝 注"讘 讜讗"讻 讛讜"诇 诇诪讬诪专 讚拽讬"诇 诇专讘讬 讗讘讗 讚讬讜爪讗 讘拽讜诇专 讗讬谉 诇讜 讚讬谉 诪爪讜讛 诪讞诪转 诪讬转讛 讜讚讜拽讗 诇注谞讬谉 讙讬讟讬谉 砖讜讛 讬讜爪讗 讘拽讜诇专 诇诪住讜讻谉 诪砖讜诐 讚讟注诪讗 讚讻讜诇讛讜 诇注谞讬谉 讙讬讟讬谉 诪砖讜诐 讚讘讛讜诇 诪砖讜"讛 诇讗 驻讬' 诇讜诪专 转谞讜 讜诪住转诪讗 转谞讜 拽讗诪专 讚讗讬谞讜 专讜爪讛 诇砖讞拽 讘讛 讻讬讜谉 砖讘讞讝拽转 住讻谞讛 讜讗讜诪讚谉 讚注转讗 讛讜讗 砖专讜爪讛 诇讙专砖讛 诇讗诇转专 诪砖讗"讻 诇注谞讬谉 诪转谞讛 讚诪爪讜讛 诪讞诪转 诪讬转讛 讚诪讚讬谞讗 讘注讬 拽谞讬谉 讜讚讬讘讜专讗 诇讗讜 讻诇讜诐 讗诇讗 砖讞讻诪讬诐 转拽谞讜 砖诇讗 转讟专祝 讚注转讜 注诇讬讜 讜讛讗讬 讟注诪讗 诇讗 砖讬讬讱 讘讬讜爪讗 讘拽讜诇专 讜讻诪讜 砖谞讝讻专' 住讘专讗 讝讜 讘诇砖讜谉 讛专砖讘"讗 讜讛专"谉 讝"诇 讜谞讛讬 讚专"讛 住讜讘专 讚讬讜爪讗 讘拽讜诇专 讚讬谞讜 讻诪住讜讻谉 讛讬讬谞讜 诪砖讜诐 讚诪讚诪讛 讙讬讟讜 诇诪转谞转讜 讘讻诇 诪讬诇讬 诪砖讗"讻 诇专"讗 讚诇讗 诪讚诪讛 诇讛讜 讻讚驻专讬砖讬转 讜诇讻讗讜专讛 讛讬讛 谞"诇 讚驻砖讬讟讗 诇讬讛 诇转诇诪讜讚讗 讚讟注诪讗 讚诪爪讜讛 诪讞诪转 诪讬转讛 诇讗讜 诪砖讜诐 砖诇讗 转讟专祝 讚注转讜 讛讜讗 讗诇讗 讚讬诇驻讬谞谉 诪拽专讗 诪讗讞讬转讜驻诇 讗讜 诪讜讛注讘专转诐 讬砖 诇讱 讛注讘专讛 讗讞专转 砖讛讬讗 讻讝讜 讜诇驻"讝 诪诪讬诇讗 讚讛"讛 诇讬讜爪讗 讘拽讜诇专 讚讗讞讬转讜驻诇 讬讜爪讗 讘拽讜诇专 讛讜讬 讻诪"砖 讛专讗"砖 讝"诇 诇讛讚讬讗 讘驻专拽 诪讬 砖诪转 注"砖 讜讗祝 砖讛专"谉 讝"诇 讘砖诪注转讬谉 讛拽砖讛 注"讝 诪讚诪住拽讬谞谉 讛转诐 讚专讘讗 讗"专 谞讞诪谉 诪转谞转 砖讻"诪 诪讚专讘谞谉 砖诇讗 转讟专祝 讚注转讜 谞诇注"讚 诇讬讬砖讘 讚讛转诐 诇讗讜 讘诪爪讜讛 诪讞诪转 诪讬转讛 讗讬讬专讬 讗诇讗 讘住转诐 砖讻"诪 讜诪砖讜"讛 转拽谞讜 讚讜拽讗 讘诪转谞转 砖讻"诪 讘讻讜诇讛 诪砖讗"讻 诪转谞转 砖"诪 讘诪拽爪转 诇讗 砖讬讬讱 砖诇讗 转讟专祝 讚注转讜 讚注讬拽专 讟讬专讜祝 讛讚注转 诇讗 砖讬讬讱 讗诇讗 讘诪转谞转 砖讻"诪 讘讻讜诇讛 砖专讜爪讛 讗讚诐 砖讬转拽讬讬诪讜 讚讘专讬讜 诇讗砖专 讬砖诇讬讟谞讜 讗讞专讬讜 讜诪讚讞讝讬谞谉 讚诪爪讜讛 诪讞诪转 诪讬转讛 诪讛谞讬 讗驻讬诇讜 讘诪拽爪转 讗祝 注"讙 讚诇讗 诪讛谞讬 讘住转诐 砖讻"诪 注"讻 讚诇讗讜 诪讞讚讗 讟注诪讗 谞讬谞讛讜 讗诇讗 专"谞 讙讜驻讗 诪讜讚讛 讚诪爪讜讛 诪讞诪转 诪讬转讛 讛讜讗 诪讚讗讜专讬讬转讗 讜诪驻讬拽 诇讛 诪讛谞讱 拽专讗讬 讚诇注讬诇 讚讛讗 驻砖讟讗 讚讛谞讱 拽专讗讬 诪砖诪注 讚讗讬讬专讬 讘诪爪讜讛 诪"诪 注"砖 讜讘讝讛 讬砖 诇讬 诇讬讬砖讘 诪讛 砖讛拽砖讜 讛转讜住' 砖诐 讚专"谞 讗讚专"谞 讜谞讚讞拽讜 诇驻专砖 讚拽专讗讬 讗住诪讻转讗 讘注诇诪讗 谞讬谞讛讜 讜诇驻诪"砖 讗讬谉 爪讜专讱 讘讝讛 讜讛讚讘专讬诐 讘专讜专讬诐 诇诪注讬讬谉 砖诐 讗诇讗 讚诇驻讬"讝 转讬拽砖讛 讬讜转专 讘砖诪注转讬谉 注诇 诪"砖 讛转讜住驻讜转 讚专"讛 讗转讗 诇讗砖诪注讬谞谉 讚讬讜爪讗 讘拽讜诇专 讚诪讬 诇诪住讜讻谉 讜讬诇讬祝 诇讛 诪讙讬讟讜 讜诇诪讗讬 讚驻专讬砖讬转 讗讚专讘讗 驻砖讬讟讗 诇谉 讟驻讬 讚讬讜爪讗 讘拽讜诇专 讛讜讬 诪爪讜讛 诪"诪 讻讬讜谉 讚诪讚讗讜专讬讬转讗 讛讜讗 讜讻"砖 诇诪讗谉 讚讬诇讬祝 诪讗讞讬转讜驻诇 讜注讜讚 讚专讘讬 讝讬专讗 讙讜驻讗 讚讗诪专 讘砖诪注转讬谉 讚专讗 专讘讬 讗讘讬谞讗 诇住讬诇转讬讛 讜讗讝讬诇 诇讙讘讬 讚专"讛 专讘讬讛 讗讬讛讜 讙讜驻讗 拽讗诪专 讘驻专拽 诪讬 砖诪转 讚诪转谞转 砖讻"诪 讚讗讜专讬讬转讗 诪拽专讗 讚讜讛注讘专转诐 讜诪诪讬诇讗 讚讗讬谉 诇讞诇拽 讘讬谉 讬讜爪讗 讘拽讜诇专 诇诪住讜讻谉 诪讞诪转 讞讜诇讬 诇讻讱 谞专讗讛 讚诪砖讜诐 讛讗 驻专砖"讬 讚讗谞谉 讚讬讬拽讬谞谉 诪诪讬诇转讗 讚专"讛 讙讜驻讗 讚注"讻 住"诇 讚诪爪讜讛 诪"诪 讚讗讜专讬讬转讗 诇讗 讘注讬 拽谞讬谉 诪砖讜诐 讚讘讛讜诇 讻讚诪爪讬谞谉 讘讙讬讟讬谉 讚讗讬 住"讚 讚诇专讘 讛讜谞讗 讻讜诇讛讜 诪转谞转 砖讻"诪 讗讬谞谉 讗诇讗 诪讚专讘谞谉 讻讚讬 砖诇讗 转讟专祝 讚注转讜 讗"讻 讗诪讗讬 拽讗诪专 讙讬讟讜 讻诪转谞转讜 讚讗诐 注诪讚 讞讜讝专 诪砖讜诐 讗讜诪讚谞讗 讜诪讗谉 诇讬诪讗 诇谉 讚讘诪转谞讛 讙讜驻讗 讟注诪讗 诪砖讜诐 讗讜诪讚谞讗 讚讘诇讗"讛 驻砖讬讟讗 讚讗诐 注诪讚 讞讜讝专 讻讬讜谉 砖诇讗 讞诇讛 讛诪转谞讛 诪注讬拽专讗 讗诇讗 诪讚专讘谞谉 砖诇讗 转讟专祝 讚注转讜 讜诪住转诪讗 诇讗 砖讬讬讱 讛讗讬 转拽谞讛 讗诐 注诪讚 讚诇讬讻讗 讟讬专讜祝 讚注转 讘讛讻讬 讗注"讻 讚专"讛 诪诪爪讜讛 诪"诪 讚讬讬拽 讚讗祝 注"讙 讚讛讜讬 诪讚讗讜专讬讬转讗 讗驻"讛 讗诐 注诪讚 讞讜讝专 讜讛讬讬谞讜 诪砖讜诐 讗讜诪讚谞讗 讜讛"讛 诇讙讬讟讬谉 讻谉 谞"诇 谞讻讜谉 讜讘讝讛 谞转讬讬砖讘 讛讗 讚诪讬讬转讬 讛砖"住 诇拽诪谉 讛谞讬 转专讬 诪讬诇讬 讚讙讬讟讜 讻诪转谞转讜 诪砖讜诐 讚砖讬讬讻讬 讗讛讚讚讬. 讗诪谞诐 诇讗讞专 讝讛 讛讙讬注 诇讬讚讬 诪讛讚讜专讗 讘转专讗 砖诇 诪讛专"诐 讝"诇 讜讻转讘 砖诐 讘讻讜讜谞转 专砖"讬 讝"诇 讚讗讬 住"讚 讚专"讛 讙讜驻讗 拽讗诪专 讚讘讛谞讬 转专讬 诪讬诇讬 砖讜讬谉 讙讬讟讜 讜诪转谞转讜 讗诐 讻谉 诪讗讬 住"讚 讚专"讗 讗讬 诪讛 诪转谞讛 讬砖谞讛 诇讗讞专 诪讬转讛 讜转讬驻讜拽 诇讬讛 讚专讘 讛讜谞讗 讙讜驻讗 诇讗 拽讗诪专 讚砖讜讬谉 讗诇讗 诇讛谞讬 转专讬 诪讬诇讬 讗诇讗 注"讻 讚专"讛 讞讚讗 拽讗诪专 讜讗谞谉 讛讜讗 讚讬诇驻讬谞谉 讚诪住转诪讗 讬砖 诇谞讜 诇讚诪讜转谉 讘砖讗专 诪讬诇讬 讜讗"讻 诪拽砖讛 专讘讬 讗讘讗 砖驻讬专 注讻"诇 诪讛专"诪 讝"诇 讘诪讛讚讜专讗 讘转专讗 讜诇注谞"讚 讚讘专讬诐 讘专讜专讬谉 讛诐 讜注讻"讝 诇讗 谞诪谞注转讬 诇讻转讜讘 讻诇 讛讗专讬讻讜转 砖讻转讘转讬 诇驻诇驻讜诇讗 讘注诇诪讗 砖讛诐 讚讘专讬诐 谞讻讜谞讬诐 讜讚讜"拽 讛讬讟讘 讜注讬讬谉 讘住诪讜讱:

转讜住驻讜转 讘讚"讛 讻讚讬 诇讬驻讜转 讻讞讜 驻讬' 讘拽讜谞讟专住 讻讜' 讜谞专讗讛 砖诇讗 专爪讛 诇讜诪专 砖讬讛讗 讻诇 讛讛驻住讚 砖诇讜. 注讬讬谉 诪"砖 讛专讗"砖 讝"诇 讘讝讛 讚讜讚讗讬 讻讜讜谞转 专砖"讬 讝"诇 砖讬讛讗 讻诇 讛讛驻住讚 砖诇讜 讜讻"谞 诪砖讬讟转 讛专诪讘"诐 讝"诇:


讘讗"讚 讜讗诪专 专讬讘"诐 讚讗讬爪讟专讬讱 诇讬讛 诇讗砖诪注讬谞谉 讚讗驻讬诇讜 讬讜爪讗 讘拽讜诇专 讻讜' 注讻"诇. 讜诪砖诪注 诪诇砖讜谞诐 讚诪讙讬讟讜 讻诪转谞转讜 拽讗 讚讬讬拽 讛讻讬 讜讻讘专 讻转讘转讬 讚诪讜讻讞 诪讝讛 讚讛转讜住驻讜转 住讘专讬 讚诪爪讜讜讛 诪"诪 诇讗讜 诪讚讗讜专讬讬转讗 讛讜讗 讚讗"讻 驻砖讬讟讗 砖讗讬谉 诇讞诇拽 讘讬谉 讬讜爪讗 讘拽讜诇专 诇诪住讜讻谉 讗注"讻 讚诪讚专讘谞谉 砖诇讗 转讟专祝 讚注转讜 讜拽住"讚 讚讘讬讜爪讗 讘拽讜诇专 诇讗 砖讬讬讱 讛讗讬 讞砖砖讗 讜诪砖"讛 讬诇讬祝 诪讙讬讟讜 讻诪转谞转讜 讜爪"诇 讚诇讗 驻诇讜讙 专讘谞谉 讘转拽谞转讬讬讛讜 讜诪讛 砖讛拽砖讬转讬 诇注讬诇 讚讘诪转谞讛 讘诪拽爪转 诇讗 砖讬讬讱 砖诇讗 转讟专祝 讚注转讜 诪讚诇讗 诪讛谞讬 讘诇讗 拽谞讬谉 讘住转诐 砖讻"诪 讜讗"讻 讗诪讗讬 诪讛谞讬 讘诪爪讜讜讛 诪"诪 讬砖 诇讬讬砖讘 讻诪"砖 诪讛专砖"诇 讝"诇 讘砖诪注转讬谉 讘讞"砖 讚讘诪转谞讛 讘诪拽爪转 讘住转诐 砖讻"诪 诇讗 讞讬讬砖讬谞谉 诇讟讬专讜祝 讚注转 讚诪讗谉 讬讬诪专 讚诪转谞转 砖讻"诪 讛讜讗 讚诇诪讗 讘诪转谞转 讘专讬讗 讬讛讬讘 诇讬讛 讜诪讛讬讻讗 转讬转讬 谞讞讜砖 诇讟讬专讜祝 讚注转 讜讚讜拽讗 讘讻讜诇讛 讚讗讬讻讗 讛讜讻讞讛 讚诪讞诪转 诪讬转讛 讬讛讬讘 讞讬讬砖讬谞谉 诇讟讬专讜祝 讚注转 讜诪砖"讛 讘诪爪讜讜讛 诪"诪 讘驻讬专讜砖 讞讬讬砖讬谞谉 诇讟讬专讜祝 讚注转 讗驻讬诇讜 讘诪转谞讛 讘诪拽爪转 讜讝讛 诪讜讻专讞 诇砖讬讟转 讛转讜住驻讜转 讜注诪"砖 诇注讬诇 讘讝讛:





砖注专讬 转讜专转 讘讘诇

(住讜 住注"讗) 诪讬 诪砖讜讜 讗讬谞砖讬 砖诇讬讞讗 讘专讗 讘诪拽讜诐 讗讘讗 讜讻讜'.鈥斪犠ㄗ愖� 讚讗讬 诪讬讬专讬 讻讗谉 讘讻转讘 讗讞讚 讜讞转诐 讗讞讚 讜讻诪"讚 (诇拽诪谉 注"讘) "讻转讘 住讜驻专 砖谞讬谞讜" 讗讬谉 讛诪讻砖讬专 诪讻砖讬专 讗诇讗 讘讚讬注讘讚 讗诐 诇讗 砖讛讜讗 住讜驻专 诪讜讘讛拽 (注讬' 诇拽诪谉 驻讜 讘). 讜诇诪"讚 "讞转诐 住讜驻专 砖谞讬谞讜" 讜讻讗谉 谞诪讬 讗诐 讻转讘 讗讞讚 讜讞转诪讜 砖谞讬讛诐 讘讝讛 诪讜转专 讗驻讬' 诇讻转讞讬诇讛 (讻讚诪讜讻讞 谞诪讬 讛转诐). 讜注讬' 诪"砖 讘讞讚讜砖讬 专讬讟讘"讗 讻讗谉 讜讚讘专讬讜 诪砖讜讘砖讬谉 讛专讘讛 注"讬 讟"住.





讬诐 砖诇 砖诇诪讛

诪转谞讬转讬谉 诪讬 砖讛讬' 诪讜砖诇讱 诇讘讜专 讜讗诪专 讻诇 讛砖讜诪注 讗转 拽讜诇讬' 讬讻转讜讘 讙讟 诇讗砖转讬 讛专讬 讗诇讜 讬讻转讘讜 讜讬转谞讜 讜驻专讬讱 诇讬讞讜砖 砖诪讗 砖讚 讛讜讗 讗诪专 专讘 讬讛讜讚讗 讘砖专讗讜 诇讜 讚诪讜转 讗讚诐 讗讬谞讛讜 谞诪讬 讗讚诪讜讬讬 讗讬讚诪讜 讚讞讝讬 诇讬' 讘讘讜讗讛 讗讬谞讛讜 谞诪讬 讗讬转 诇讛讜 讘讘讜讗讛 讚讞讝讬 诇讬' 讘讘讜讗讛 讚讘讘讜讗讛 讜讚诇诪讗 讗讬谞讛讜 谞诪讬 讗讬转 诇讛讜 讗诪专 专' 讞谞讬谞讗 诇诪讚谞讬 讬讜谞转谉 讘谞讬 讘讘讜讗讛 讗讬转 诇讛讜 讘讘讜讗讛 讚讘讘讜讗讛 诇讬转 诇讛讜 讜讚诇诪讗 讻讜' 讜讛专讬"祝 讛讘讬讗讜 讛讗 讚讞讝讬 讘讘讜讗讛 讜讻讜' 讛讗 诇讱 诇砖讜谉 讛专"谉 讜讻转讘 专讘讬谞讜 讞谞谞讗诇 讝"诇 诇砖讚 诇讗 讞讬讬砖讬谞谉 讻讬讜谉 讚讞讝讬 诇讬' 诇讗讜转讜 讛诪讜砖诇讱 讘讘讜讗讛 讚讘讘讜讗讛 讜诇爪专讛 谞诪讬 诇讗 讞讬讬砖讬谞谉 讻讚转谞讬' 讚讘讬 专' 讬砖诪注讗诇 诪砖诪注 讚住"诇 讝"诇 讛讗 讚诪讬讬转讬 讛讗 讚转谞讬' 专' 讬砖诪注讗诇 诇讗讜 诇诪讚讞讬' 诇专讘 讬讛讜讚讗 讚诇注讜诇诐 诇讗驻讜拽讬 诪讞砖砖讗 讚砖讚 讘注讬谞谉 讘讘讜讗讛 讚讘讘讜讗讛 诪驻谞讬 砖诪讝讬拽讬谉 诪爪讜讬谉 讘讘讜专讜转 讗讘诇 诇讞砖砖讗 讚爪专讛 讚诇讗 砖讻讬讞讗 住诪讻讬谞谉 讗转谞讗 讚讘讬 专' 讬砖诪注讗诇 讜诇讗 诪讬讚讞讬 讚专"讬 讜诪讬讛讜 讚讜拽讗 讘讘讜专 讗"讻 讘砖讚讛 讛讜讗 讚讞讬讬砖讬谞谉 诇砖讚 讻讚转谞谉 讘驻专拽 讘转专讗 讚讬讘诪讜转 诪注砖讛 砖注诪讚 讗讞讚 讘专讗砖 讛讛专 讻讜' 讜驻专讻讬谞谉 注诇讛 讜诇讬讞讜砖 砖诪讗 砖讚 讛讜讗 讗讘诇 讘注讬专 讗驻讬' 讘诇讬诇讛 诇讗 讞讬讬砖讬谞谉 诇砖讚 讚讙专住讬谞谉 讘讬专讜砖诇诪讬 讘驻讬专拽讬谉 转诪谉 转谞讬谞谉 诪注讬讚讬谉 诇讗讜专 讛谞专 讜诇讗讜专 讛诇讘谞讛 讜诪砖讬讗讬谉 注"驻 讘转 拽讜诇 讜讛讜讗 砖专讗讛 讘讜讘讬讗 砖诇 讗讚诐 专' 讗住讗 讘砖诐 专' 讞谞讬谞讗 讛讚讗 讚转讬诪讗 讘砖讚讛 讗讘诇 讘注讬专 讗驻讬诇讜 诇讗 专讗讛 讘讜讘讬讗 砖诇 讗讚诐 讜讛讗 转谞讬谞谉 诪讬 砖讛讬' 诪讜砖诇讱 诇讘讜专 讜诪转专抓 专' 讬讜讞谞谉 讜讛讜讗 砖专讗讛 讘讘讜讗讛 砖诇 讗讚诐 讗诪专 专' 讗讘讬谉 讛诪讝讬拽讬谉 诪爪讜讬诐 讘讘讜专讜转 讻讚专讱 砖讛诐 诪爪讜讬谉 讘砖讚讜转 讜诪"讛 谞讛讬 讚诇讗 讞讬讬砖讬谞谉 诇爪专讛 诪驻谞讬 砖讛讬讗 讘砖注转 讛住讻谞讛 讞讬讬砖讬谞谉 诇砖讚 讗讗"讻 专讗讜 诇讜 讘讘讜讗讛 讗讘诇 诪讚讘专讬 讛专诪讘"诐 讝"诇 讘驻"讘 诪讛诇' 讙专讜砖讬谉 谞专讗' 讚讘转专 讚诪讬讬转讬谞谉 讛讗 讚转谞讗 讚讘讬 专' 讬砖诪注讗诇 诇讗 爪专讬讻讬谞谉 讘讘讜讗讛 讻诇诇 讗诇讗 讻讬 讛讬讻讗 讚诇讗 讞讬讬砖讬谞谉 诇爪专讛 讛"谞 诇讗 讞讬讬砖讬谞谉 诇砖讚 注"讻 讗讻谉 诇讗 谞专讗讛 讘注讬谞讬 诇住诪讜讱 注诇讬讛诐 讜诇讬转谉 讛讙讟 讗诐 诇讗 讛讬讜 讘讘讜讗讛 讚讘讘讜讗讛 诪讗讞专 砖专"讞 砖讚讘专讬讜 讚讘专讬 拽讘诇讛 驻住拽 讻谉 讻转讘 讛专"谉 讜讝"诇 讜讻诇 讛砖讜诪注 拽讜诇讜 讻讜' 讜驻讬 砖诪讜 讜砖诐 注讬专讜 讻讜' 讛专讬 讗诇讜 讬讻转讘讜 讜讬转谞讜 讜驻讬' 专砖"讬 讟注诐 讘专讬砖 驻专拽 讛诪讚讬专 讚讻讬讜谉 砖讗诪专 讬讻转讜讘 砖诇讬讞讜转讬' 拽注讘讬讚 讜讗"转 讛讗 讚转谞谉 讘驻专拽 讗讬谉 讘讬谉 讛诪讜讚专 讛谞讗讛 诪讞讘讬专讜 讜转讜专诐 讗转 转专讜诪讜转讬讜 诇讚注转讜 讜驻专讻讬谞谉 诇讚注转讜 讚注转讜 讚诪讗谉 讗讬诇讬诪讗 诇讚注转 讚讬讚讬' 诪讗谉 砖讜讜讬' 砖诇讬讞 讗诇讗 讚讛讘注诇 讛讻专讬 讛讗 拽讗 诪讛谞讬 诇讬' 讚拽讗 注讘讬讚 砖诇讬讞讜转讬' 讜诪驻专拽讬谞谉 讘讗讜诪专 讻诇 讛专讜爪讛 诇转专讜诐 讬讘讗 讜讬转专讜诐 讗诇诪讗 讻讛"讙 诇讗 讛讜讬 砖诇讬讞讜转 讚讗"讬 讛讜讬 诪讗讬 诪驻专讻讬谞谉 讛讗 拽讗 诪讛谞讬 诇讬' 讜讗讬谞讛 拽讜砖讬讗 讚讛转诐 讻诇 讛专讜爪讛 诇转专讜诐 拽讗诪专 诪讚注转讜 讜讗讬谞讜 讗诇讗 讻谞讜转谉 专砖讜转 讗讘诇 诇讗讜 砖诇讬讞讜转讬' 讜讙讘讬 转专讜诪讛 讗驻讬' 讙讬诇讜讬 讚注转 谞诪讬 诪讛谞讬 讻讚讗诪专讬谞谉 讘驻专拽 讜讗诇讜 诪爪讬讗讜转 讻诇讱 讗爪诇 讬驻讜转 诪讛谉 转专讜诪转讜 转专讜诪讛 讻讱 讻转讜讘 讘讞讬讚讜砖讬 讛专诪讘"谉 讝"诇 讜诇驻"讝 讘讙讟 讗讬 讗诪专 讻诇 讛专讜爪讛 诇讻转讜讘 讬讻转讜讘 诇讗 诪讛谞讬 讜转诪讛谞讬 讚讛转诐 讘驻专拽 讜讗诇讜 诪爪讬讗讜转 讚讻诇讱 讗爪诇 讬驻讜转 讚讜拽讗 讚砖讜讜讬' 砖诇讬讞 讚讗诪专讬谞谉 讛转诐 转专讙诪讛 讗讘讬讬 讗诇讬讘讗 讚专讘讗 讚砖讜讜讬' 砖诇讬讞 讜讛"谞 诪住转讘专讗 讚讗讬 诇讗 砖讜讜讬' 砖诇讬讞 诪讬 讛讜讛 转专讜诪转讜 转专讜诪讛 讚讗转诐 讙诐 讗转诐 讻转讬讘 诇专讘讜转 砖诇讜讞讻诐 诪讛 讗转诐 诇讚注转讻诐 讗祝 砖诇讜讞讻诐 诇讚注转讻诐 讗诇讗 讻讙讜谉 讚砖讜讜讬' 砖诇讬讞 讜诇驻讬讻讱 谞专讗讛 讻诪讜 砖转讬专爪讜 讘转讜住' 讚讘讗讜诪专 讻诇 讛专讜爪讛 砖诇讜讞讬' 讛讜讗 讗驻"讛 讻讬讜谉 砖诇讗 讬讞讚讜 诇讗 讞砖讬讘 诪讛谞讬 诇讬' 讻讚讬 砖讬讛讗 讗住讜专 讘诪讜讚专 讛谞讗讛 注"讻 讜转诪讛 讗谞讬 注诇讬讜 砖讛专讬 讛转讜' 讗讞专 砖讻转讘讜 讜转讬专爪讜 讚诪"诪 诇注谞讬谉 讗讬住讜专 讛谞讗讛 诇讗 讞砖讬讘 讛谞讗讛 讻转讘讜 讗讜 砖诪讗 讬砖 讞讬诇讜拽 讚讛讻讗 诇讗 拽讗诪专 讻诇 讛专讜爪讛 诇讻转讜讘 讗诇讗 讻诇 讛砖讜诪注 讚讬讬讞讚 讬讬讞讚讬' 诇讗讜 砖砖讜诪注 拽讜诇讜 讜讘注"讻 诇讗 拽讗诪专 讗讜 砖诪讗 讬砖 诇讞诇拽 讜诇讗 爪专讬讻讗 诇讞讬诇讜拽 讛专讗砖讜谉 讚讘注"讻 爪专讬讻讬诐 诇砖讬谞讜讬讗 拽诪讗 讚讗诇"讻 讛讗 讘注讬谞谉 砖诇讬讞讜转 讙讘讬 转专讜诪讛 讻诪讜 砖讻转讘讜 诇注讬诇 诪讬谞讬' 讗诇讗 讘注"讻 爪"诇 讚讛"拽 讗讜 砖诪讗 讬砖 诇讞诇拽 注讜讚 讞讬诇讜拽 讚讛讻讗 讗讬 讗诪专 讻诇 讛专讜爪讛 诇讻转讜讘 诇讗 诪讛谞讬 讚讘注讬谞谉 砖诇讬讞讜转 诪诪砖 讜诪讛 砖诪讛谞讬 讙讘讬 转专讜诪讛 砖讗谞讬 讛转诐 讚诪爪讜讛 讛讜讗 讜讗"讻 讻砖讗讜诪专 讻诇 讛专讜爪讛 讛讜讬 讻讗诇讜 注砖讗讜 砖诇讬讞 诇讻诇 讗讚诐 诪砖讗"讻 讘讙讟 诇"诪 讗诐 诇讗 砖讬讗诪' 讻诇 讛砖讜诪注 讚讬讬讞讜' 讬讬讞讚讬' 讜讗"讻 谞诪爪讗 讚讘专讬 讛专诪讘"谉 讬砖专讬诐 讜谞讻讜谞讬诐 注诇 驻讬 讚注转 讛转讜' 注讜讚 讻转讘 讛专"谉 讘砖诐 讛专诪讘"谉 讜讝"诇 讻诇 讛砖讜诪注 讘拽讜诇讬 讬讻转讜讘 讙讟 诇讗砖转讬 讜砖诪注讜 砖诇砖讛 砖讗讞讚 讻讜转讘 讜讗讬谞讜 爪专讬讱 诪注诪讚 讻讜诇谉 讻讚讗诪专讬谞谉 诇拽诪谉 砖讗注"驻 砖讗诪专 讻诇 讛砖讜诪注 诇讗 谞转讻讜谉 讝讛 诇专讘讜转 讘注讚讬诐 讗诇讗 诇讬转谉 专砖讜转 诇讻诇 砖谞讬诐 砖讗讬讝讛 砖讬专爪讛 讬讛讗 专砖讗讬 诇讻转讜讘 注"讻 讜讝讜 讛讬讗 驻砖讜讟:






image1.png
e 9T WNSE




